Χρήστος Σιμαρδάνης: «Γενναιότητα χρειάζεσαι, για να αντιμετωπίσεις τον εαυτό σου…»\nΟ Χρήστος Σιμαρδάνης μιλά για το έργο «Tο τίμημα»\nΣάββατο, 08 Μαρτίου 2014 11:00\nΓια την Ελλάδα και την οικονομική κρίση, μίλησε ο Κεν Λόουτς 13/02/2014 23:01\nΠέννυ Παναγιωτοπούλου: «Η αναγνώριση είναι πάντα δικαίωση και επιβράβευση…» 21/12/2013 12:33\nΑναλαμβάνοντας τον καταλυτικό ρόλο ενός εκτιμητή, σε μία παράσταση που μας φέρνει αντιμέτωπους με το τίμημα της κάθε μας απόφασης, αλλά και πιο κοντά σε όσα έχουμε ουσιαστικά ανάγκη, ο ηθοποιός Χρήστος Σιμαρδάνης μάς μιλά για το έργο «Tο τίμημα».\nΣαν να γράφτηκε για τις αποφάσεις που καλούμαστε να πάρουμε σήμερα στην Ελλάδα, το έργο του Άρθουρ Μίλλερ παρουσιάζεται για πρώτη φορά από το Κρατικό Θέατρο Βορείου Ελλάδος (ΚΘΒΕ), σε σκηνοθεσία της Άσπας Καλλιάνη, στο νέο Υπερώο της Εταιρείας Μακεδονικών Σπουδών.\nΤι κάνεις, όταν όλα γύρω σου καταρρέουν; Διαγράφεις τα όνειρά σου και απλώς επιβιώνεις ή τα κυνηγάς, αδιαφορώντας για τις ανάγκες των γύρω σου; Είσαι έτοιμος να πληρώσεις το τίμημα; Ο Χρήστος Σιμαρδάνης αναλογίζεται όλα αυτά σε μία αφοπλιστική σκηνική ψυχανάλυση και μιλά για την παράσταση και τη γενναιότητα που χρειαζόμαστε.\nΕίναι πολύ δύσκολο να μιλήσεις για ένα έργο, στο οποίο συμμετέχεις. Πρώτον, γιατί δεν μπορείς να είσαι αντικειμενικός και δεύτερον, γιατί, κατά την ταπεινή μου άποψη, τα έργα τέχνης, και μάλιστα τα τόσο σπουδαία και διαχρονικά, δεν υπάρχει συγκεκριμένος τρόπος να τα δεις. Μάλλον, υπάρχουν τόσοι τρόποι να τα δεις, όσα και τα μάτια των θεατών. Καθένας βλέπει ό,τι μπορεί, ό,τι τα βιώματά του τού επιτρέπουν.\nΤι βιώνουν οι ήρωές του;\nΌπως έχεις στρώσει, έτσι κοιμάσαι. Δεν αλλάζει με τίποτα αυτό. Ο Μίλλερ αναφέρεται σε μια οικογένεια, από την οποία απέμειναν πια μόνον οι δυο γιοί της. Κάποια στιγμή, όταν χρειάστηκε, ο καθένας πήρε την απόφασή του, αφού ζύγισε τα γεγονότα, τα δεδομένα. Όλα αυτά συνέβησαν κάπου κοντά στο κραχ του ’29 και στην κρίση που επακολούθησε. Η ζωή κύλησε, έτσι όπως μόνον αυτή ξέρει, προχώρησε, όπως κάνει πάντα, χωρίς να ρίξει ούτε ένα βλέμμα πίσω. Δεν έχει καμιά αγωνία, δεν ανησυχεί για τίποτα, δε ζητάει συγγνώμη, δεν αναρωτιέται. “Η ζωή ζει. Εμείς θα πεθάνουμε, να ποια είναι η αλήθεια” έτσι όπως ακούγεται από το στόμα της ηρωίδας, που ερμηνεύει η Στέλλα Καζάζη, της Έστερ. Εμείς αναλύουμε, τρωγόμαστε, τρώμε, μας τρώνε, παλεύουμε, επιδεικνυόμαστε, συγκρινόμαστε (πόσο αφελές). Και ο χρόνος περνά.\nΠαίζω έναν εβραίο 85χρονο εκτιμητή επίπλων, στην ουσία έναν εκτιμητή ζωής, που αναλογίζεται και μοιράζεται με τους άλλους ήρωες του έργου το γεγονός ότι είναι αδύνατον να ξέρει κανείς από πριν, τι έχει τελικά σημασία.\nΜε τι μας φέρνει αντιμέτωπους η παράσταση;\nΟ σκηνογράφος μας, ο Γιώργος Γεωργίου, μας έφτιαξε, κατόπιν επιταγής του Μίλλερ, αλλά και της σκηνοθέτιδάς μας, της Άσπας Καλλιάνη, μια σοφίτα, όπου είναι στοιβαγμένα τα έπιπλα μιας ολόκληρης ζωής, της δικής τους. Έναν ονειρικό χώρο, και τον ευχαριστούμε. Μέσα σε αυτόν τον σκηνικό χώρο, παρακολουθούμε τις ζωές των ηρώων, που ερμηνεύουν ο Αλέξανδρος Μούκανος και ο Σταύρος Ζαλμάς. Από τα παιδικά τους χρόνια, μέχρι τη στιγμή που χώρισαν, για να σπουδάσουν, να ζήσουν, να ετοιμάσουν τα χαρτιά τους, για το τίμημα που, έτσι και αλλιώς, κάποια στιγμή θα πλήρωναν. Και ήρθε αυτή η στιγμή να πληρώσουν το τίμημα. Αυτή τη στιγμή θα ζήσουν οι θεατές, μια στιγμή σε δυο ώρες.\nΑλέξανδρος Μούκανος - Χρήστος Σιμαρδάνης.\nΌπως αναφέρεται στο έργο: «Αν κοιτάξεις το παρελθόν με γενναιότητα, μπορεί και να ελευθερωθείς». Εμείς, σήμερα, τι πρέπει να κοιτάξουμε με γενναιότητα, για να ελευθερωθούμε;\nΤα έκανα καλά; Τι μετράει; Τι πήρα; Τι έδωσα; Τι γράφει το βλέμμα μου; Δεν υπάρχει άνθρωπος, που να μην έρχεται αντιμέτωπος με αυτά τα ερωτήματα. Γενναιότητα χρειάζεσαι, για να αντιμετωπίσεις τον εαυτό σου, κάθε πρωί, με αλήθεια και, κάθε βράδυ, με ικανοποίηση, ειλικρινή και ουσιαστική. Έτσι ελευθερώνεσαι. Αυτό σε προσωπικό επίπεδο. Γιατί εμείς, ως λαός, αν ελευθερωθούμε κι άλλο, καήκαμε.\nΜετάφραση: Ειρήνη Αδαμίδου, σκηνοθεσία: Άσπα Καλλιάνη, σκηνικά - κοστούμια: Γιώργος Γεωργίου, μουσική: Γιώργος Μελισσινός, φωτισμοί: Γιώργος Φρέντζος, βοηθός σκηνοθέτη: Ελένη Αναστασίου, οργάνωση παραγωγής: Χριστίνα Ζαχαροπούλου. Παίζουν: Σταύρος Ζαλμάς, Στέλλα Καζάζη, Αλέξανδρος Μούκανος, Χρήστος Σιμαρδάνης.\nΕταιρεία Μακεδονικών Σπουδών: Εθνικής Αμύνης 2 - Θεσσαλονίκη, τηλ. κρατήσεων: 2315 200200. Ημέρες και ώρες παραστάσεων: Τετάρτη και Κυριακή: 19.00, Πέμπτη και Παρασκευή: 21.00, Σάββατο: 18.00 και 21.00. Τιμές εισιτηρίων: γενική είσοδος: 15 ευρώ, φοιτητές – άνω των 65 ετών: 12 ευρώ, λαϊκή παράσταση Τετάρτης: γενική είσοδος: 12 ευρώ, κάθε Πέμπτη: γενική είσοδος: 10 ευρώ. Προπώληση εισιτηρίων: ταμεία ΚΘΒΕ, καταστήματα Public (Τσιμισκή 24, Μητροπόλεως 33, Εμπορικό Κέντρο Mediterranean Cosmos), Seven Spots, τηλεφωνικά: 11876, ηλεκτρονικά: www.ntng.gr, www.viva.gr.


Με τον πρόεδρο της παγκόσμιας ομοσπονδίας Θεσσαλών ο Αγοραστός\nΒούληση της Ομοσπονδίας είναι μια σειρά από πρωτοβουλίες της ομοσπονδίας που στόχο θα έχουν την ενδυνάμωση των δεσμών των Θεσσαλών απ’ όλο τον κόσμο με τον τόπο τους.\n«Σ’ αυτή τη δύσκολη στιγμή για την χώρα ο ελληνισμός της διασποράς καλείται να στηρίξει την πατρίδα με κάθε πρόσφορο τρόπο. Είναι ανάγκη να αλλάξουμε την εικόνα της Ελλάδας στο εξωτερικό. Οι Έλληνες έχουν αποδείξει και κατά το παρελθόν ότι στα δύσκολα ενώνονται και τα καταφέρνουν» ανέφερε ο κ. Αγοραστός.\nΌπως έγινε γνωστό η Παγκόσμια Ομοσπονδία Θεσσαλών διοργανώνει την Κυριακή 15 Ιουλίου στο Βόλο ένα Αντάμωμα Θεσσαλών και Θεσσαλικού Παραδοσιακού Χορού. Η εκδήλωση θα είναι φιλανθρωπικού χαρακτήρα και όλα τα έσοδα θα διατεθούν στο Ίδρυμα Ειδικών Παιδιών – Ατόμων Ν. Μαγνησίας «Άσπρες Πεταλούδες».\nΣτην εκδήλωση θα συμμετάσχουν χορευτικά συγκροτήματα της περιοχής, ενώ τραγουδιστικά τη βραδιά θα πλαισιώσει ο γνωστός καρδιτσιώτης καλλιτέχνης Αντώνης Κυρίτσης.\nΤην εκδήλωση στηρίζουν ακόμη ο Σύλλογος Θεσσαλών του Μόντρεαλ «Ρήγας Φεραίος», ο Σύλλογος Θεσσαλών Νέας Υόρκης «Ασκληπιός», η Ομοσπονδία Θεσσαλικών Συλλόγων του Οντάριο, ενώ τον συντονισμό της προσπάθειας έχει η γεν. γραμματέας της παγκόσμιας ομοσπονδίας Θεσσαλών κα Μαρία Μπακλαβά.


Xbox Live Questions! - Ελληνική Κοινότητα Xbox\nXbox Live Questions!\n6 February 2006, 15:50\nΓεια σε όλους. Από προχθές είμαι κι εγώ μέλος της μεγαλύτερης online gaming κοινότητας. Κρίμα που η υπηρεσία XBL δεν υπάρχει επίσημα στην Ελλάδα. Αλλά να μου πεις οι περισσότεροι gamers στην χώρα μας είναι σε παιδικό στάδιο και παίζουν μόνο PES και "κανα ραλλάκι"... Τέσπα.\nΌπως ξέρετε, ως νέος συνδρομητής έχω δωρεάν ένα μήνα Gold. Ωστόσο μετά θέλω να ανανεώσω την συνδρομή μου για 12 μήνες. Βλέπω ότι αυτό γίνεται με prepaid κάρτες (οι οποίες δεν υπάρχουν στην Ελλάδα), ή μέσω πιστωτικής. Η ερώτησή μου, εκτός από τις πιστωτικές, γίνεται να ανανεώσω με χρεωστική κάρτα (Visa Electron).\nΕπίσης, στα παιχνίδια που έχω (CoD2, PDZ) δεν συναντώ lag. Έχω forthnet 384/128. Υπάρχει κάποιος με την ίδια ταχύτητα που να συναντά lag σε κάποιο παιχνίδι??\n6 February 2006, 16:26\nΑπάντηση: Xbox Live Questions!\nκαι εγω Forthnet 384/128 εχω και δεν μπορω να παιξω κανενα παιχνιδι ολο με πεταει εξω.. νομιζω οτι με visa electron μπορεις να ανανεωσεις δοκιμασε το αλλιως παρε pre-paid απο το play.com με την ιδια καρτα και εισαι κομπλε..\n6 February 2006, 22:16\nΩχ φιλαράκο μη μου λες τέτοια. Σε ποιο παιχνίδι σε πετάει?? Εγώ πριν βάλω DSL είχα παίξει σε έναν φίλο PDZ σε XBL. Το παράξενο ήταν πως το παληκάρι είχε 56k PSTN! Απίστευτο, ε? Μέχρι 8 παίκτες ήταν OK. Αν ήταν παραπάνω τον πέταγε. Έτσι σκέφτηκα ότι αφού με την απλή 56-άρα γίνεται δουλειά, η 384-άρα θα είναι ΟΚ. Κανένας άλλος έχει πρόβλημα με 384\nΕγω με 384 πριν κανα μηνα δεν μπορουσα να μπω σε σερβερ να παιξω,και μπορουσε μεχρι 8 ατομα να παιξει σε 56Κ?Μαλλον καποιο λαθος κανεις\nΤωρα με τα 1024,εχω lag στο CoD2 αν παιξω με ξενο host,οπως ολος ο πλανητης αλωστε!!Συντομα θα βγει patch που θα λυνει τα εν λογω προβληματα.\nΚαλως ηρθες στη Κοινοτητα μας!\n6 February 2006, 23:36\nAπίστευτο ε? Κι όμως δεν κάνω λάθος! Κι εγώ κουφάθηκα γιατί είχα και το πρώτο Xbox και χτύπαγα το κεφάλι μου, αφού λέω για να παίζει παιχνίδι στο 360 με PSTN, εγώ γιατί καθόμουν με σταυρωμένα χέρια. Το γεγονός είναι 100% πραγματικό. Εξάλλου δεν έχω λόγο να πω ψέμματα (ούτε ο φίλος μου, εξάλλου είδα την ταχύτητα της σύνδεσης για να τον πιστέψω!). Ας σημειωθεί πως στο CoD 2 είχε κ αυτός τεράστιο lag. Ωστόσο, όπως είπα κ πριν το PDZ μέχρι 8 άτομα έπαιζε ΑΡΙΣΤΑ με μηδενικό lag. Oύτε κ εγώ καταλαβαίνω γιατί. Και κάτι άλλο. Έχω ρωτήσει ποια είναι η ελάχιστη ταχύτητα για να τρέχει καλά το XBL και μου έχουν πει 384. Μπούρδες είναι αυτά\n6 February 2006, 23:49\nΔεν ειπα οτι λες ψεμματα,ειπα μηπως εχεις κανει λαθος.\nΤα 384 ειναι αρκετα για ορισμενα παιχνιδια του 360 οπως το PGR3,ΝBA Live,FIFA,PES5(xbox1 αλλα παιζει στο 360)..\nΣτο CoD2 αλλες φορες θα εισαι ΟΚ,αλλες οχι,αλλα το παιχνιδι εχει μεγαλο προβλημα και θα το φτιαξουν συντομα.\nΠιστευω πως με 1Mbit εισαι καλλυμενος απολυτα,και για hosting με Ελληνες παιχτες αλλα και για να παιζεις σε ξενα host.Στο μελλον δεν νομιζω να βγει καποιο τρελο παιχνιδι με τρελες απαιτησεις,εκτος και αν σκοπευεις να κανεις host 64 ατομα για παραδειγμα.\nΣτο αναμενομενο Ghost Recon 3 θα μπορουμε να κανουμε host καποιο παιχνιδι με 16,οι Ελληνες μεταξυ μας θα παιζουμε απλα τελεια σε καποιον που κανει host με 1Μbit γραμμη.\nΜην ξεχνας οτι παιζει μεγαλο ρολο στη συνδεση σου η περιοχη οπου μενεις.Εγω για παραδειγμα στη N.Σμυρνη εχω 1Mbit αλλα αμα κανω host στο CoD2 ειναι για κλαματα σε αντιθεση με τον Admiral GR στη Βαρκιζα.(εδω ερχεται και "κολαει" το γεγονος οτι με 384 δεν μπορουσα να παιξω PDZ με τιποτα,ακομα και με Ελληνες,ενω ο φιλος σου με 56K επαιζε χωρις lag.)Στο PGR3 κανω καλο host με 6 παιχτες ολοι Ελληνες,παραπανω παιχτες δεν εχει τυχει να παιξω.\nΣτο Xbox1 μπορουσες να παιξεις Halo2 με PSTN γραμμη,απλως ειχα την εντυπωση οτι το Xbox360 θα ηταν πιο "απαιτητικο" οσον αφορα τη συνδεση με το Live.\nΥ.Γ.Παντως εμενα μου φαινεται αστειο το να μην μπορω με 384 να παιζω live το PDZ και ο φιλος σου να μπορει με 56Κ...Αυτος ο πΟΤΕ θα μας τρελανει τελειως!\n7 February 2006, 00:49\nΔεν λες τπτ φίλε μου. Κάτι άλλο. Μήπως ξέρετε αν υπάρχει sDSL στην Ελλάδα? Ρωτάω γιατί το 128-άρι στο upload μου φαίνεται λίγο και πρέπει να προκαλεί lag. Επίσης έχετε ακούσει για το πρόγραμμα δίοδος? Λέγανε πως θα το φτιάχνανε τον Φλεβάρη. Τελικά π@π@ρι@ μέντολες (συγνώμμη για την έκφραση κιόλας...)\n7 February 2006, 00:56\nδεν ξερω αν παιζει ρολο αν εχεις static η dynamic IP οπως διαβασα σε ενα αλλο post εγω παντως δεν μπορω να παιξω με τιποτα με 384 παντως το modem δεν το εχω εγω ειναι σε LAN με αλλο PC σπιτι μου δεν ξερω αν παιζει ρολο αυτο.. ενα co-op καταφερα να παιξω στο PDZ μια φορα μονο και αυτο ειναι ολο..επισης και Demo που κατεβαζω απο το Marketplace ολο Disconect μου κανει..Μενω και αρκετα κοντα στο κεντρο (Ανω Πατησια) οποτε δεν νομιζω να φταιει αυτο.. Μαλλον παω και εγω για 1Μbit μεσα στον Μαρτιο που μου ληγει η Forthnet..\nκαι Τ3 υπαρχει αν εχεις τα $$$\n7 February 2006, 01:09\nΕγώ πάντως παίδες το Halo 2 πριν ένα χρόνο με PSTN το έπαιζα... Και δεν είχα πρόβλημα, πέραν του ότι δεν άκουγα και δεν με άκουγαν το παιχνίδι έτρεχε άριστα μέχρι τα 8 άτομα (4 και 4)\n7 February 2006, 03:07\nΠού λεφτά για 1Mbit?\n9 February 2006, 22:21\nΓεια σε όλους. Τελικά με βάλατε στο τρυπάκι κ έτσι θα βάλω 512/128.\n1) Είναι καλή για XBL ή θα συναντώ lag?\n2) Εσείς τι συνδέσεις έχετε?\n3) Με πόσους παίκτες λέτε να μπορώ να παίξω όταν βάλω την 512?\n4) Θα μπορώ να γίνομαι host με την ταχύτυτα αυτή και αν ναι, μέχρι πόσα άτομα?\n5) Έχετε ακούσει αν υπάρχει στην Ελλάδα καμμιά sdsl σύνδεση?\n6) Ποια χώρα λέτε να βάλω στο XBL ώστε να έχω καλά αποτελέσματα?\n9 February 2006, 23:31\n1)Eιναι καλη σε ολα τα παιχνιδια που εχουν καλες live υπηρεσιες και καλους servers\n3)Αν πεσεις σε καποιον host με πολυ καλη συνδεση,μπορει και 16\n4)Αν κανεις host νομιζω οτι στα 5 θα αρχισεις να lagαρεις\n5)satellite εννοεις?Ειναι πολλα τα λεφτα γιατι πρεπει να εχεις παραλληλα και dsl συνδεση για upload,καθως με την satellite δεν εχεις\n6)Λογικα οσο πιο κοντα τοσο πιο καλα,αλλα δεν νομιζω να ξερεις ιταλικα,οποτε Αγγλια\n10 February 2006, 00:31\nόχι satellite. symmetrical, αντίθετα με το assymetrical που έχουμε εμείς (adsl). Ευχάριστώ για την βοήθεια!\n10 February 2006, 10:33\nΓιατί έχετε κολλήσει όλοι στην Αγγλία?\n11 February 2006, 00:17\nAφού η Ιρλανδία είναι πιο μακριά από την Αγγλία!


10 Σεπτεμβρίου 2019 , Από: Πάνος Νέζος\nΤο ντοκιμαντέρ του Netflix “The Great Hack” μπορεί να χαρακτηριστεί ως “Μια ματιά από την κλειδαρότρυπα στον σκιώδη κόσμο του χακαρίσματος”.\nΚεντρικό θέμα του Μεγάλου Χακαρίσματος είναι το σκάνδαλο Cambridge Analytica. Πρόκειται για τη φερώνυμη Βρετανική εταιρία επεξεργασίας δεδομένων, η οποία απέκτησε πρόσβαση στα δεδομένα εκατομμυρίων χρηστών του Facebook. Η κίνηση αυτή είχε σκοπό την χρήση αυτών των δεδομένων για την χειραγώγηση των ψηφοφόρων στις Αμερικάνικές εκλογές και στο δημοψήφισμα του Brexit κατά κύριο λόγο.\nΔύο είναι η κεντρικοί ήρωες του ντοκιμαντέρ “The Great Hack”: ο Ντέιβιντ Κάρολ καθηγητής τμήματος σχεδιασμού και η Μπρίτανι Κάιζερ πρώην ανώτερο στέλεχος της Cambridge Analytica.\nΑπό τη μια πλευρά έχουμε απέναντι μας τον Ντέιβιντ έναν απλό καθημερινό άνθρωπο, ο οποίος ξεκινά την δική του προσωπική σταυροφορία. Σκοπός του να ρίξει φως στον τρόπο που αποκτούνται παράνομα τα προσωπικά δεδομένα στο διαδίκτυο, εκ των οποίων και τα δικά του. Επιπλέον επιθυμεί να κάνει τον υπόλοιπο κόσμο να ξυπνήσει και να δει πιο καθαρά τι πληροφορίες δίνει και σε ποιον, κάθε φορά που αποδέχεται τους όρους και τις προϋποθέσεις κάποιας ιστοσελίδας ή εφαρμογής.\nΑπό την άλλη πλευρά έχουμε την Μπρίτανι η οποία είχε ενεργό ρόλο στην εκμετάλλευση των συγκεκριμένων δεδομένων, άρα ήταν στην πλευρά των “Κακών”. Όταν όμως κατάλαβε το μέγεθος και τη σοβαρότητα των πράξεων της άλλαξε πλευρά και πήρε το μέρος των “Καλών”. Περισσότερο όμως η κ. Κάιζερ έκανε αυτή την αλλαγή στρατοπέδου λίγο πριν βγει στη δημοσιότητα το εν λόγω σκάνδαλο. Άρα για να καθαρίσει το όνομα της και όχι επειδή ξαφνικά μεταμορφώθηκε σε μια άλλη Μητέρα Τερέζα.\nΠού επικεντρώνεται το ντοκιμαντέρ\nΤο “The Great Hack” ναι μεν επικεντρώνεται στο πώς δούλευε η Cambridge Analytica, αλλά αποφεύγει να ρίξει περισσότερο φως στον ρόλο που έπαιξε το Facebook σ’αυτό το σκάνδαλο. Αποτελεί περισσότερο μια προσπάθεια ανάδειξης ενός μεγάλου σκανδάλου, στοχεύοντας σε μία μόνο πτυχή του, η οποία είναι πολύ σημαντική αλλά αποφεύγει να ακουμπήσει και τις υπόλοιπες συνιστώσες του.\nΣτην αρχή του ντοκιμαντέρ βλέπουμε κάποια γραφικά που αναπαριστούν τα προσωπικά δεδομένα, τα οποία ξεπετάγονται κατά χιλιάδες από τα κινητά τηλέφωνα διαφόρων ανθρώπων που βρίσκονται σε κάποια στάση μετρό. Αυτή και μόνο η εικόνα μας κάνει να ανατριχιάζουμε και μόνο στη σκέψη πόσες από τις πληροφορίες που μοιραζόμαστε στα κοινωνικά δίκτυα γίνονται γνωστές χωρίς να το ξέρουμε.\nΕν κατακλείδι “Το Μεγάλο Χακάρισμα” είναι μια ενδιαφέρουσα πρόταση για ντοκιμαντέρ από το Netflix. Μας βάζει να σκεφτούμε περισσότερο, να αναλογιστούμε το πόσο αλληλένδετη είναι η ζωή μας με τα κοινωνικά δίκτυα.\nΤο πιο πιθανό είναι ότι μετά την ολοκλήρωση του ντοκιμαντέρ θα κοιτάξουμε το κινητό μας να δούμε τι νεότερη ειδοποίηση είχαμε στο Facebook.


Πως Αλλάζει η Αγορά Αυτοκινήτου κατά την Πανδημία - Spotawheel Blog\nSpotawheel > #TrueStory > Πως Αλλάζει η Αγορά Αυτοκινήτου κατά την Πανδημία\nΗ αυτοκινητοβιομηχανία γνωρίζει τη δεκαετία με τις μεγαλύτερες αλλαγές στην ιστορία της. Η στροφή προς ηλεκτρικά οχήματα (γέννηση Tesla), η επικράτηση αυτοματοποιημένων συστημάτων, αλλά και η αυτόνομη οδήγηση είναι μερικά από τα παραδείγματα που καταδεικνύουν το πέρασμα των αυτοκινήτων σε μία νέα εποχή.\nΑυτό που κανένας δε μπορούσε να προβλέψει, είναι ότι σε μία τέτοια δεκαετία-ορόσημο, ο αυτοκινητιστικός κλάδος θα είχε να αντιμετωπίσει άλλη μία κρίση. Την κρίση που αντιμετωπίζει όλος ο πλανήτης: τον Κορωνοϊό.\nΠώς, λοιπόν, άλλαξε ο Κορωνοϊός την παγκόσμια αυτοκινητοβιομηχανία και ποιες τάσεις διαμόρφωσε στο πέρασμα του;\n1. Ιδιοκτησία αυτοκινήτου\nΣε μία εποχή πανδημίας, και συγκεκριμένα ενός ιού που ανήκει στην οικογένεια των κορωνοϊών (κι επομένως μεταδίδεται με τη στενή επαφή – εξ ού και το social distancing έμελλε να μπει για τα καλά στη ζωή μας) το αυτοκίνητο αποτέλεσε μία δικλείδα ασφαλείας. Κι αυτό, γιατί, το αυτοκίνητο έγινε ο σύμμαχος μας απέναντι στο ξένο και το άγνωστο, το οποίο προσέχοντας το μας κρατάει ασφαλείς και σίγουρους.\nΑν και οι πωλήσεις καινούργιων αυτοκινήτων παγκοσμίως πέφτουν και ήταν καθοδικές ιδιαίτερα την περίοδο του lockdown, αρκετοί στράφηκαν στην αγορά ενός μεταχειρισμένου προκειμένου να εξυπηρετήσουν τις ανάγκες τους και να αποφύγουν το συνωστισμό στα Μέσα Μαζικής Μεταφοράς.\nΆλλωστε, ένα γενικό φαινόμενο που παρατηρήθηκε πριν την επιβολή του lockdown και τη διάδοση της τηλεργασίας, ήταν η αυξημένη κίνηση στους δρόμους. Κάτι που παρατηρήθηκε ειδικά σε μεγαλουπόλεις όπως η Αθήνα. Ο κόσμος απέφευγε τη χρήση των ΜΜΜ και τυχόν κινδύνους που ελλοχεύουν από αυτή καταφεύγοντας στην ασφαλή χρήση ενός Ι.Χ.\nΥπήρχε όμως και μία πολύ καλή εξέλιξη που κανείς δεν φανταζόταν κάποιους μήνες πριν: η πτώση της τιμής των καυσίμων!\nΤο σχεδόν ταυτόχρονο παγκόσμιο lockdown που έλαβε χώρα την Άνοιξη οδήγησε σε ένα άνευ προηγουμένου πάγωμα του χρόνου. Για σχεδόν δύο μήνες δεν κινούταν τίποτα πουθενά. Αυτό είχε ως συνέπεια το πετρέλαιο που παράγεται να μη μπορεί να διοχετευτεί στην αγορά αφού η ζήτηση είχε πέσει έως και 95%!\nΚάτι τέτοιο οδήγησε στο απίστευτο φαινόμενο οι παραγωγοί να παράγουν τόσες ποσότητες πετρελαίου ώστε να μη μπορούν να το πουλήσουν ή να το αποθηκεύσουν, με αποκορύφωμα να φτάνουν στο σημείο ακόμη να πληρώνουν τους αγοραστές για να το πάρουν!\nΈτσι, σημειώθηκε μία αισθητή πτώση της τιμής της βενζίνης και του πετρελαίου κίνησης στα πρατήρια καυσίμων.\nΕνδεικτικά η μέση τιμή βενζίνης στην Ελλάδα διαμορφώνεται σε 1.42€ το λίτρο έναντι 1.60€ πριν από ένα χρόνο ίδια εποχή (Πηγή: Υπ. Ανάπτυξης), κάτι που μεταφράζεται σε περισσότερα χιλιόμετρα και λιγότερο κόστος στις καθημερινές μας μετακινήσεις.\n2.Online αγορά αυτοκινήτου και παράδοση στο σπίτι\nΟλοένα και περισσότεροι στρέφονται στην online αγορά αυτοκινήτου\nΌταν ο κορωνοϊός μπήκε στην καθημερινότητα μας κανένας δεν φανταζόταν το μέγεθος των αλλαγών που θα επέφερε. Είναι αδιαμφισβήτητο ότι η καθημερινή μας ζωή έχει αλλάξει ριζικά.\nΒλέπουμε σε ταινίες και σειρές ανθρώπους να αγκαλιάζονται και να χαιρετιούνται και αμέσως μας φαίνεται σαν κάτι να μην πηγαίνει σωστά. Έχοντας φοβηθεί από τη διαπροσωπική επαφή, στραφήκαμε στην ασφάλεια και τη σιγουριά που εξασφαλίζει το διαδίκτυο.\nΑυτή όλη η αλλαγή στην καθημερινότητα και τις συνήθειες μας, μεταφράζεται σε μία νέα τάση και στροφή των καταναλωτών στις online αγορές. Έχοντας περάσει σε μία νέα ψηφιακή εποχή, το e-commerce δεν αποτελεί κάτι καινούργιο ούτε μας εξέπληξε με τη διάδοσή του. Η περίοδος της έξαρσης της πανδημίας, ωστόσο, έμελλε να αποτελέσει το έναυσμα για την ολική στροφή στο e-commerce. Αυτό θα σηματοδοτούσε μια ριζική αλλά και ασφαλή επιλογή κάθε μορφής καταναλωτών: από ρούχα και είδη πρώτης ανάγκης, μέχρι αυτοκίνητα και σπίτια.\nΈτσι, μεγάλες εταιρείες διαδικτυακού εμπορίου (π.χ. Amazon) βγήκαν εξαιρετικά κερδισμένες από την πανδημία, εκτοξεύοντας τα κέρδη τους και εξελίσσοντας τις παροχές τους ανά τον κόσμο. Ακόμα και παγκοσμίου φήμης εστιατόρια, βραβευμένα με αστέρι Michelin αναγκάστηκαν να μετεγκατασταθούν σε μία διαδικτυακή πραγματικότητα προσφέροντας υπηρεσίες delivery και take away!\nΦυσικά ούτε ο κλάδος της αυτοκίνησης μπορούσε να μείνει ανεπηρέαστος από αυτή την αλλαγή. Πλέον πολλοί καταναλωτές προτιμούν να προχωρήσουν σε online αγορά αυτοκινήτου ώστε να μειώσουν κάθε κίνδυνο αλληλεπίδρασης προτού καταλήξει σε αυτούς.\nΕνδεικτικά, σύμφωνα με μία πρόσφατη μελέτη της Google, το 63% των καταναλωτών θα προέβαινε σε μία online αγορά αυτοκινήτου. Ταυτόχρονα, παρατηρήθηκε αύξηση 60% στο ψάξιμο για πωλήσεις και εκπτώσεις αυτοκινήτων από τις μηχανές αναζήτησης της εταιρείας.\nΕάν αποφασίσεις να αγοράσεις ένα μεταχειρισμένο αυτοκίνητο online χρειάζεται ιδιαίτερη προσοχή. Κι αυτό, γιατί πολλοί μπορεί να καυχιούνται ότι μπορούν να υποστηρίξουν την online αγορά, αλλά σχεδόν κανείς δεν παρέχει τις αναγκαίες δικλείδες ασφαλείας που χρειάζεται μία τέτοια διαδικασία.\nΓια αυτό και στη Spotawheel σου παρέχουμε εγγύηση έως 5 χρόνια και πλήρες δικαίωμα επιστροφής χρημάτων για οποιονδήποτε λόγο! Έτσι μπορείς να είσαι ασφαλής αγοράζοντας το αυτοκίνητο που θέλεις online!\n3. Αγορά μεταχειρισμένων αυτοκινήτων\nΗ περίοδος της Παγκόσμιας Οικονομικής Ύφεσης του 2008 οδήγησε τις αυτοκινητοβιομηχανίες στη μεγαλύτερη κρίση της ιστορίας τους. Αποκορύφωμα εκείνης της περιόδου ήταν το κλείσιμο αυτοκινητοβιομηχανιών (Saab, το 2011), αλλά και την άνθιση της αγοράς μεταχειρισμένων αυτοκινήτων.\nΗ παράδοξη αυτή άνθιση συνέβη για δύο βασικούς λόγους. Πολλοί στην προσπάθεια τους να δαπανήσουν λιγότερα χρήματα αλλά και να τα επενδύσουν καλύτερα (λόγω της μικρότερης μείωσης της μεταπωλητικής αξίας ενός μεταχειρισμένου) στράφηκαν στην αγορά μεταχειρισμένων αυτοκινήτων.\nΈνας δεύτερος λόγος εξίσου σημαντικός είναι ο εξής. Καθώς οι πανδημίες και οι κρίσεις διαχρονικά χτυπούν πρώτα τη βιομηχανία και την πρωτογενή παραγωγή, η αυτοκινητοβιομηχανία πλήττεται άμεσα. Αυτό μεταφράζεται σε διακοπή της παραγωγής και των πωλήσεων.\nΜε λίγα λόγια, πολλά αυτοκίνητα «μένουν» στην παραγωγή με αποτέλεσμα να καθυστερούν ολοένα και περισσότερο στις παραγγελίες τους. Έτσι, πολλοί υποψήφιοι αγοραστές τους στρέφονται στην αγορά ενός μεταχειρισμένου για αμεσότητά και για να αποφύγουν τυχόν καθυστερήσεις\nΕίναι γεγονός ότι ο Κορωνοϊός, όπως και κάθε πανδημία διαχρονικά, έχει διαταράξει τις ζωές μας και την καθημερινότητά μας. Ακόμα και αν η αυτοκινητοβιομηχανία έχει έρθει αντιμέτωπη με μία από τις μεγαλύτερες κρίσεις, είναι σίγουρο ότι θα την αντιμετωπίσει. Κι αυτό, γιατί με τη βοήθεια της τεχνολογίας είναι ικανή να ξεπεράσει κάθε εμπόδιο προσφέροντας αξία στον πελάτη της!


Γενικη Χημικων - GCP - Η εταιρεία μας\nΗ εταιρία μαςΠροϊόνταΕυκαιρίες ΚαριέραςΕπικοινωνίαExtranet - Περιοχή συνεργατώνΤα Νέα Μας\tΑρχικήΗ εταιρία μαςΠροϊόνταΣτομίεςΚολοστομίαΕιλεοστομίαΟυρητηροστομίαΚατάλογος προϊόντωνΑκράτειαΚατάλογος προϊόντωνΈλκηΚατάλογος προϊόντωνΔέρμαΝοσοκομειακά προϊόνταΘεραπεία κενού Va.TΕυκαιρίες ΚαριέραςΕνημέρωσηΠεριοδικό ΘεράπειαBlogsΕπικοινωνίαΤμήμα επικοινωνίαςΤμήμα παραγγελιώνExtranet - Περιοχή συνεργατών\nΑρχικήΗ εταιρία μας\nΚυριακή, 14 Φεβρουάριος 2016\tPlease update your Flash Player to view content.\nΗ εταιρεία μας\tΜέγεθος γραμματοσειράς\nΛίγα λόγια για μας,\nΗ εταιρεία Γενικη Χημικων είναι Αποκλειστική Αντιπρόσωπος στην Ελλάδα σημαντικών Οίκων του εξωτερικού και έχει σημειώσει επιτυχή πορεία στην Ελληνική αγορά.\nΗ Εδρα μας είναι στην Αθήνα στην περιοχή Κηφισιάς σε ιδιόκτητο κτίριο, με υποκαταστήματα στη Θεσσαλονίκη και Πάτρα, και επιστημονικούς συνεργάτες σε όλη την Ελλάδα για πληρέστερη εξυπηρέτηση των πελατών μας.\nΠροσφέρουμε στη Ελληνική αγορά τις έξης σειρές προϊόντων :\nΠροϊόντα φροντίδας στομίας οίκου WellandΠροϊόντα φροντίδας διαχείρισης ούρων Οίκου RochesterΠροϊόντα φροντίδας ελκών δέρματος Laboratoires UrgoΠροϊόντα φροντίδας δέρματος Laboratoires UrgoΠροϊόντα φροντίδας δέρματος Trio Healthcare\nΔιαθέτουμε ετοιμοπαράδοτα όλα τα προϊόντα και εξασφαλίζουμε πάντα για τους πελάτες μας, χρήστες και επαγγελματίες υγείας, σύγχρονα προϊόντα που ανταποκρίνονται στις διαφορετικές απαιτήσεις- ανάγκες τους.\nΝοιώθοντας ηθική ευθύνη προς τους πελάτες μας φροντίζουμε να τους προσφέρουμε εκτός από υψηλής ποιότητος και τελευταίας τεχνολογίας προϊόντα, ποιοτικές υπηρεσίες και διαρκή υποστήριξη.\nΗ Εταιρεία μας διαθέτει επίσης πιστοποίηση βάσει του BS EN ISO 9001:2008\nΔίνουμε ιδιαίτερη σημασία στον ανθρώπινο παράγοντα και γι’ αυτό επενδύουμε διαρκώς χρόνο και χρήμα για τη στελέχωση της εταιρείας με ικανά στελέχη και τη διαρκή εκπαίδευσή τους.\nΕυχαριστούμε που επισκέπτεστε την ιστοσελίδα μας!\nΓενικη Χημικων Κεντρικά γραφεία Αυγής 60 Κηφισιά, Αθήνα 14564 Τηλ.: 210 6203000, 210 6203100, 210 6202100 Φαξ: 210 6201332-3 E-mail: info@gcp.gr\nΥπόλοιπη Ελλάδα\tΤελευταία Προϊόντα\nNEO ! VaT ΘΕΡΑΠΕΙΑ ΚΕΝΟΥ\nΑρχικήΗ εταιρία μαςΠροϊόνταΕυκαιρίες ΚαριέραςΕνημέρωσηΕπικοινωνίαExtranet - Περιοχή συνεργατών© 2010 Γενικη Χημικων Προϊόντων


O ασφαλισμένος που είχε κάνει αίτηση συνταξιοδότησης κλήθηκε να δηλώσει υπεύθυνα και χειρόγραφα με δήλωση δε, του παλιού νόμου 105 ότι είναι «εν ζωή». Στη συνέχεια, ο αρμόδιος υπάλληλος βεβαίωσε πως ο ασφαλισμένος είναι ζωντανός καθώς υπέγραψε ενώπιον του.\nΤο περιστατικό έκανε γνωστό η εφημερίδα «Καθημερινή» η οποία μεταξύ άλλων σημειώνει πως από τους 120 υπαλλήλους που υπηρετούν στη Γενική Διεύθυνση Πληροφορικής, μόνο 50 έχουν γνώσεις πληροφορικής κι από αυτούς οι 30 προσλήφθηκαν πριν από το 2005 και έκτοτε δεν έχουν μετεκπαιδευτεί σε νεότερες τεχνολογίες. Τονίζει δε, ότι ο ΕΦΚΑ αποτελεί τον οργανισμό με τα περισσότερα παράπονα στον Συνήγορο του Πολίτη, συνολικά σε ποσοστό 48%, με τις καθυστερήσεις στην απονομή συντάξεων να αποτελούν το βασικό αίτημα.\nΟ μέσος χρόνος που απαιτείται για να προμηθευτεί αναλώσιμα υλικά η Γενική Διεύθυνση Πληροφορικής είναι επτά μήνες. Αντίστοιχα, η προμήθεια 1.150 υπολογιστών και 345 εκτυπωτών του ΕΦΚΑ πήρε 15 μήνες για να ολοκληρωθεί, με τους υπαλλήλους να εκτυπώνουν σπίτι τους τα απαραίτητα έγγραφα.\nΣοκαριστικές λεπτομέρειες για τη νέα γυναικοκτονία στη Λακωνία


Ο ευκάλυπτος, η κιτριδιόλη και ο κορωνοϊός\nΑρχική σελίδαvideoΟ ευκάλυπτος, η κιτριδιόλη και ο κορωνοϊός\nΜια ενδιαφέρουσα εξέλιξη στη μάχη κατά του κορωνοϊού έρχεται από τη Βρετανία και αφορά την απολυμαντική δράση μιας ουσίας που προέρχεται από τον ευκάλυπτο.\nΑπό τα φύλα και τα κλαδιά του ευκάλυπτου προέρχεται η ουσία αυτή που ονομάζεται κιτριδιόλη και τη βρίσκουμε στα εντομοαπωθητικά.\nΣύμφωνα με έρευνα του βρετανικού στρατού η κιτριδιόλη είναι αποτελεσματική σκοτώνει τον κορωνοϊο, όμως χρειάζεται περαιτέρω αξιολόγηση και δοκιμές.\nΠροσοχή, αυτό δεν σημαίνει ότι το εντομοαπωθητικό μπορεί να λειτουργήσει ως απολυμαντικό, ούτε τα φύλα του ευκάλυπτου από μόνα τους.\nΗ κιτριδιόλη προέρχεται από την επεξεργασία και το αιθέριο έλαιο του ευκάλυπτου. Κι όπως είπαμε χρειάζεται περαιτέρω έρευνα για να καταλήξουν οι επιστήμονες σε οριστικά συμπεράσματα.\nΤα φύλλα και το έλαιο ευκαλύπτου χρησιμοποιούνται εδώ και γενιές σαν θεραπεία για αναπνευστικά προβλήματα, ειδικά στην αφαίρεση της καταρροής από τις αναπνευστικές οδούς. Τα ενεργά συστατικά που υπάρχουν στα φύλλα δρουν ως αποχρεμπτικά, βοηθώντας στην απομάκρυνση του υπερβολικού φλέγματος και της βλέννας από τα ιγμόρεια και τις αναπνευστικές οδούς, εξαλείφοντας το φυσικό περιβάλλον για τον πολλαπλασιασμό και την εξάπλωση των βακτηρίων και άλλων παθογόνων παραγόντων. Όσον αφορά τα συμπτώματα της βρογχίτιδας, του κοινού κρυολογήματος και της γρίπης, τα φύλλα και τα εκχυλίσματα ευκαλύπτου συνιστώνται συχνά σε άτομα που αναζητούν φυτικές ή φυσικές θεραπείες για αυτές τις κοινές ασθένειες.\nΑν και η ακριβής χημική οδός είναι άγνωστη, η έρευνα έδειξε ότι η παρασκευή των φύλλων του ευκαλύπτου σε τσάι μπορεί να αποτελέσει ένα προληπτικό μέτρο ή μια αποτελεσματική θεραπεία για τον διαβήτη. Είτε έχεις ήδη αναπτύξει τη νόσο ή προσπαθείς να έχεις έναν τρόπο ζωής που απομακρύνει το διαβήτη, η κατανάλωση 1 με 2 κούπες τσάι ευκαλύπτου κάθε ημέρα μπορεί να αποτελεί μία καλή στρατηγική. Το καλύτερο που μπορείς να κάνεις είναι να μιλήσεις με το γιατρό σου προτού το χρησιμοποιήσεις με αυτό τον τρόπο, γιατί η ικανότητά του να μειώνει τα επίπεδα των σακχάρων στο αίμα μπορεί να είναι επικίνδυνη, ανάλογα με τον τύπο του διαβήτη που μπορεί να έχεις ή να βρίσκεσαι σε κίνδυνο να αποκτήσεις.\nΒότανα έρευνα ευκάλυπτος κοροναίός Coronavirus plus video


Γιατί η Ευρώπη να τιμωρήσει την Τουρκία, αφού «οι κυρώσεις δεν είναι αυτοσκοπός»; – ΟΝΗΣΙΛΟΣ\nΓιατί η Ευρώπη να τιμωρήσει την Τουρκία, αφού «οι κυρώσεις δεν είναι αυτοσκοπός»;\nΟΝΗΣΙΛΟΣ > Γιατί η Ευρώπη να τιμωρήσει την Τουρκία, αφού «οι κυρώσεις δεν είναι αυτοσκοπός»;\nΟνήσιλος 15 Δεκεμβρίου 2020\nΕΥΡΩΠΗ, ΚΥΠΡΙΑΚΟ, ΚΥΡΩΣΕΙΣ\nΑθήνα και Λευκωσία εισέπραξαν ξανά διαβεβαιώσεις και θεωρητική υποστήριξη. Η Τουρκία έμεινε στο απυρόβλητο και η Ευρώπη έχασε οριστικά την αξιοπιστία της ως σοβαρού διεθνούς δρώντος. Οι Ευρωπαίοι προφανώς δεν πήραν μαθήματα από το Σύμφωνο του Μονάχου (1938), ούτε καταλαβαίνουν ότι εκτρέφουν ένα τουρκικό, ισλαμιστικό, τζιχαντιστικό τέρας\nΚαμία έκπληξη! Παρά μόνο οργή. Όχι μόνο εναντίον της Ευρωπαϊκής Ένωσης και εταίρων μας αλλά κατά της Αθήνας και, προπάντων, της Λευκωσίας. Το αποτέλεσμα της Συνόδου του Ευρωπαϊκού Συμβουλίου ήταν αναμενόμενο. Διερωτώμεθα: Γιατί η Ευρώπη να τιμωρήσει την κατοχική Τουρκία και να της επιβάλει κυρώσεις, αφού τα μηνύματα από την Λευκωσία (και από την Αθήνα) ήταν αμφίσημα, διφορούμενα, αλλοπρόσαλλα και οξύμωρα;\nΣτη σύνοδο της 1-2 Οκτωβρίου 2020 αποφασίστηκε πως η Ένωση θα επέβαλλε κυρώσεις εάν η Τουρκία δεν τερμάτιζε την παραβατική και έκνομη συμπεριφορά της, δεν σεβόταν την κυριαρχία της Ελλάδος και της Κυπριακής Δημοκρατίας και δεν απείχε από προκλήσεις σε βάρος δύο κρατών-μελών τής ΕΕ. Η Τουρκία δεν σεβάστηκε τίποτε! Αντίθετα, ενώπιον της κενολόγου φλυαρίας, των ανέξοδων εκκλήσεων των 27 και των αφελών προσδοκιών Αθήνας και Λευκωσίας ότι θα εξημερώσουν το θηρίο, η Τουρκία άσκησε επιθετική πολιτική στην πράξη και όχι… ρητορεία.\nΜε απανωτές navtex, εισέβαλε και διενήργησε παράνομες έρευνες στην ελληνική υφαλοκρηπίδα αλλά δεν είδαμε υλοποιούμενο εκείνο το απειλητικό του αρχηγού ΓΕΕΘΑ, στρατηγού Φλώρου: «Πρώτα θα τους κάψουμε και μετά θα ρωτήσουμε το όνομά τους». Η Τουρκία συνεχίζει έρευνες και γεωτρήσεις στην κυπριακή ΑΟΖ, πολιορκεί το νησί με τον στόλο και στις 15 Νοεμβρίου 2020, ο σουλτάνος Ερντογάν, ως νέος πορθητής, εισέβαλε στην Αμμόχωστο και έκανε… πικ-νικ. Διαμήνυσε ότι η ομοσπονδία εξεμέτρησε το ζην και τώρα συζητά μόνο για λύση «δύο κρατών».\nΝα πούμε, λοιπόν, ωμά τα πράγματα με τ’ όνομά τους: Δεν είναι ο πρόεδρος Αναστασιάδης που αποδέχτηκε ασμένως να πάει σε νέα, «άτυπη πενταμερή», διά της εξαφάνισης και πάλι της Κυπριακής Δημοκρατίας; Δεν είναι ο Πρόεδρος που επιμένει σε συνομιλίες, μετά την πενταμερή, «χωρίς προϋποθέσεις και όρους», όπως εκβιαστικά του επέβαλαν οι αυτάδελφοι, Αβ. Νεοφύτου και Άντρος Κυπριανού; Δεν είναι ο Πρόεδρος που επιμένει σε συνομιλίες «από εκεί που έμειναν στο Crans Montana»;\nΔεν είναι ο αρχηγός του κυπριακού κράτους που σχεδόν καθημερινά δήλωνε ότι οι κυρώσεις κατά της Τουρκίας «δεν είναι αυτοσκοπός» επειδή η μόνη έγνοια του είναι να επαναρχίσει ο διάλογος; Και δεν είναι ο Αναστασιάδης, ο οποίος είχε δηλώσει κατ’ επανάληψιν για νέα εισβολή της Τουρκίας στην κυπριακή ΑΟΖ; Δεν είναι ο ίδιος που είχε χαρακτηρίσει τον Ερντογάν ως «πειρατή» και τις έκνομες ενέργειες της χώρας του κατά της Κυπριακής Δημοκρατίας ως πειρατικές;\nΔεν είναι ο Υπουργός Εξωτερικών, ο Κυβ. Εκπρόσωπος, ακόμα και ο Υπουργός Άμυνας που ψαλμωδούσαν ότι οι κυρώσεις «δεν είναι αυτοσκοπός» επειδή η προσοχή μας εστιάζεται σε συνομιλίες για βιώσιμη και λειτουργική λύση; Δεν είναι ο Αβ. Νεοφύτου και ο Άντρος Κυπριανού που επέμεναν ότι, από το πρωί μέχρι το βράδυ, πρέπει να φωνάζουμε ότι θέλουμε συνομιλίες, επειδή μόνον έτσι θα εμποδίσουμε τον εποικισμό της Αμμοχώστου και θα υποχρεώσουμε την κατοχική χώρα σε συνομιλίες και τερματισμό των έκνομων ενεργειών της;\nΌλες αυτές οι αλλοπρόσαλλες δηλώσεις είναι σε πλήρη γνώση των εταίρων μας. Όπως γνωρίζουν ότι η διακυβέρνηση Αναστασιάδη είναι από τις πιο διεφθαρμένες της Ευρώπης με έναν άκρως ευάλωτο, προσωπικά και πολιτικά, Πρόεδρο, που είναι τόσο αναξιόπιστος και αλλοπρόσαλλος, ώστε να επισύρει τη γενική χλεύη και αποστροφή. Επί προεδρίας Αναστασιάδη, η Κύπρος κατήντησε ένα απίστευτο κλεφτοκράτος, με πρωτοφανή επέλαση λυμεώνων κατά του δημόσιου πλούτου και τη λεηλασία του από τον περίγυρο και τους παρακοιμώμενους του προεδρικού και του κυβερνώντος ΔΗΣΥ.\nΒεβαίως, δεν πρέπει να παραγνωρίζονται τα τεράστια συμφέροντα ενός εκάστου των εταίρων μας με την Τουρκία, αρχής γενομένης από τη Γερμανία. Όπως δεν πρέπει να παροράται ο σημαντικός γεωπολιτικός και στρατηγικός ρόλος της Τουρκίας για τη Δύση. Στις διακρατικές και διεθνείς σχέσεις, η πρώτη αρχή που κάθε ηγέτης καλείται να τιμά έμπρακτα, είναι η αξιοπιστία και η σοβαρότητα στη διεκδίκηση των συμφερόντων του κράτους. Ο Ν. Αναστασιάδης στέλνει αμφίσημα και αλλοπρόσαλλα μηνύματα στους εταίρους. Με ποιο ηθικό και πολιτικό ανάστημα εμφανίστηκε ενώπιόν τους;\nΤη μια θέλει κυρώσεις κατά του πειρατή Ερντογάν και την επομένη, εκβιαζόμενος από τον Αβέρωφ και τον Άντρο, πηγαίνει σε πενταμερή, χωρίς την παρουσία της Κυπριακής Δημοκρατίας, την οποία εξαφάνισε από την 1.12.2016. Επιμένει σε συνομιλίες χωρίς προϋποθέσεις όταν η Τουρκία τα θέλει όλα στο τραπέζι με σκληρούς όρους. Στο Ευρωπαϊκό Συμβούλιο, Αναστασιάδης και Μητσοτάκης προέταξαν κάποιες αξιώσεις. Απέφυγαν τα κύρια: Να διαμηνύσουν στην Τουρκία ότι δεν εντάσσεται στην ΕΕ και να εμποδίσουν εκταμίευση κοινοτικών κονδυλίων με αναστολή της τελωνειακής ένωσης.\nΑθήνα και Λευκωσία εισέπραξαν ξανά διαβεβαιώσεις και θεωρητική υποστήριξη. Η Τουρκία έμεινε στο απυρόβλητο και η Ευρώπη έχασε οριστικά την αξιοπιστία της ως σοβαρού διεθνούς δρώντος. Οι Ευρωπαίοι προφανώς δεν πήραν μαθήματα από το Σύμφωνο του Μονάχου (1938), ούτε καταλαβαίνουν ότι εκτρέφουν ένα τουρκικό, ισλαμιστικό, τζιχαντιστικό τέρας, χειρότερο αντίγραφο του ναζιστικού-χιτλερικού! Ήδη τους δαγκώνει, τους ματώνει και τους εξευτελίζει. Σύντομα θα τους κατασπαράξει!


Ένας Μπέλος δεν φέρνει την άνοιξη! - ΠΑΟ ΜΑΖΙ ΣΟΥ\nHome > Αγωνιστικά Βόλλεϋ > Βόλλεϋ Ανδρών > Ερασιτέχνης > Ένας Μπέλος δεν φέρνει την άνοιξη!\nΈνας Μπέλος δεν φέρνει την άνοιξη!\nΤετάρτη, Ιανουαρίου 03, 2018 Αγωνιστικά Βόλλεϋ, Βόλλεϋ Ανδρών, Ερασιτέχνης\nΟ Παναθηναϊκός προσπάθησε, έφτασε πολύ κοντά στην κατάκτηση του πρώτου σετ, είχε έναν... εξωπραγματικό Μπέλο, όμως τελικά γνώρισε την ήττα με 0-3 σετ από τον Ολυμπιακό. Συγκλονιστικός ο κόσμος!\nΟ Παναθηναϊκός μπήκε εξαιρετικά στο παιχνίδι και με συνεχόμενους πόντους από Μπέλο και Σιλμπερνέτζελ έφτασε στο 5-2. Ο Ολυμπιακός μείωσε σε 6-5, όμως με πόντο του Δρογκάρη οι «πράσινοι» πήγαν μπροστά (8-5) στο πρώτο τεχνικό τάιμ άουτ. Οι φιλοξενούμενοι ισοφάρισαν, όμως το τριφύλλι έφτασε στο 11-8 και κατάφερε να βρεθεί μπροστά (16-14) και στο δεύτερο τεχνικό τάιμ άουτ. Στην... τελική ευθεία του σετ, οι «ερυθρόλευκοι» προηγήθηκαν με 18-21, όμως ο Μπέλος ήταν αποφασισμένος να παλέψει μέχρι τέλους! Με εκπληκτικό ντεμαράζ και 4 δικούς του πόντους, ο Παναθηναϊκός ισοφάρισε με άσο του Πανταλέων (22-22) και στην συνέχεια προηγήθηκε, χάνοντας όμως δύο σετ-μπολ και το σετ με 25-27.\nΤο δεύτερο σετ ήταν ανταγωνιστικό μέχρι και το πρώτο τάιμ άουτ, όπου ο Παναθηναϊκός κατάφερε να κρατηθεί κοντά στο σκορ (6-8). Μετά την επιστροφή των δύο ομάδων από τους πάγκους ο Ολυμπιακός κυριάρχησε και με «όπλο» τους άσους ανέβασε κατακόρυφα την διαφορά, κατακτώντας εύκολα το σετ με 16-25.\nΑνάλογη ήταν η εικόνα και στο τρίτο σετ, με τον Παναθηναϊκό να ξεκινάει δυνατά, να κάνει το 8-7 και να φτάνει στο 10-10, προτού... καταρρεύσει. Ο Ολυμπιακός έκανε το 10-15 και ουσιαστικά η συνέχεια ήταν απλά διαδικαστική, με τους φιλοξενούμενους να κατακτούν το σετ με 18-25 και να παίρνουν την νίκη με 0-3.


Θ. Αμπατζόγλου: Καλή και δημιουργική σχολική χρονιά - Ενυπόγραφα\nΑρχική > Δήμοι > Μαρούσι > Κοινωνία > Θ. Αμπατζόγλου: Καλή και δημιουργική σχολική χρονιά\nΘ. Αμπατζόγλου: Καλή και δημιουργική σχολική χρονιά\nΕΝΥΠΟΓΡΑΦΑ, Τρίτη 10 Σεπτεμβρίου 2019 - 11:29 0 1 min read\nΜήνυμα για τη νέα σχολική χρονιά απευθύνει ο δήμαρχος Αμαρουσίου, Θεόδωρος Αμπατζόγλου, προς μαθητές, γονείς και εκπαιδευτικούς.\nΣυγκεκριμένα ο κ. Αμπατζόγλου επισημαίνει:\n«Με την ευκαιρία της έναρξης της νέας σχολικής περιόδου, εύχομαι σε όλους τους μαθητές, τους γονείς και το εκπαιδευτικό προσωπικό καλή και δημιουργική σχολική χρονιά.\n»Η Παιδεία, αναμφίβολα, αποτελεί για όλους τους ανθρώπους και κυρίως για τη νέα γενιά της πόλης μας, τη σημαντικότερη επένδυση.\n»Χρειάζεται συνεπώς διαρκής συνεργασία όλων. Πολιτείας, δημοτικής Αρχής, εκπαιδευτικής κοινότητας, γονέων και μαθητών.\n»Κοινός μας στόχος, είναι να δώσουμε απλόχερα στους μαθητές τα εφόδια για το μέλλον τους και στο εκπαιδευτικό σύστημα ποιότητα και νέα δυναμική.\n»Με αγαστή συνεργασία όλων των αρμόδιων φορέων, ενότητα, σύνθεση απόψεων και συνεργατικότητα, είμαι απόλυτα βέβαιος ότι θα συμβάλουμε καθοριστικά στη δημιουργία ενός σχολείου, σύγχρονου, ανοιχτού και καινοτόμου.\n»Καθήκον και προτεραιότητά μας, η εύρυθμη και ασφαλής λειτουργία των σχολείων όλων των βαθμίδων.\n»Η δημοτική Αρχή είναι παρούσα και αρωγός σε καθημερινή βάση για όλα τα θέματα που απασχολούν την εκπαιδευτική κοινότητα και ειδικά όσο αφορά στη βελτίωση υλικοτεχνικών υποδομών ή άλλες λειτουργικές ανάγκες.\n»Εύχομαι υγεία, δύναμη και πρόοδο.\n»Καλή και καρποφόρα σχολική χρονιά σε όλους».\nTags #Θεόδωρος Αμπατζόγλου #Σχολική χρονιά\nΜήνυμα ευαισθητοποίησης για τη διαχείριση απορριμμάτων από τον ΣΒΑΠ


MERCEDES G - Δοκιμές, τιμή, τεχνικά, εξοπλισμοί\nΌλα όσα πρέπει να ξέρεις για το MERCEDES G\nΝέο Mercedes G! Βρες τιμή, εξοπλισμό, ειδήσεις και άρθρα, Mega Test «Μόνο στο AutoΤρίτη», τεχνικά χαρακτηριστικά και πολλά άλλα. Μην ψάχνεις αλλού, αφού θα βρεις τα πάντα για την αγορά αυτοκινήτου και το Mercedes G στο autotriti.gr.\nΤιμή ανά έκδοση για MERCEDES G\n19 διαθεσιμα αρθρα για MERCEDES G\nΝέα Mercedes G-Class Edition 550\nΗ Mercedes παρουσίασε τη νέα Edition 550 έκδοση για την G-Class κάνοντας την διαθέσιμη σε τρία μοναδικά χρώματα και προσφέροντας πλούσιο εξοπλισμό στο πιο σκληροτράχηλο SUV της.\nΤΟ «PROJECT GELANDEWAGEN»Η G-Class... έργο τέχνης!\nΣΕ ΑΜG ΕΚΔΟΣΗΗ G-Class σε pick-up!\nΠερισσότερα άρθρα αυτοκινήτων Όλα τα άρθρα του G\n85 ειδησεις για MERCEDES G\nΕορταστική Mercedes G 63 για τα 55 χρόνια AMG\nΤο τμήμα AMG της Mercedes συμπληρώνει 55 χρόνια ζωής και το γιορτάζει με μία νέα έκδοση για την G 63, διαθέσιμη μόνο για την Ευρώπη!\nVideo: Mercedes G-Class «καναδέζα» πετάει με 22άρα ζάντα!\nΗ Mercedes G-Class που σημάδεψε τη στρατιωτική θητεία όλων, μπορεί εκτός όλων των άλλων off-road ικανοτήτων της, και να πετάξει!\nΗ Mercedes δείχνει με το EQG Concept πως θα μοιάζει η αμιγώς ηλεκτρική έκδοση της G-Class όταν αυτή έρθει στην αγορά το επόμενο χρονικό διάστημα.\nΠερισσότερες ειδήσεις αυτοκινήτων Όλες οι ειδήσεις του G


Κορτικοστεροειδή (γλυκοκορτικοειδή) φάρμακα και παρενέργειες - HealthyLiving.gr\nΚορτικοστεροειδή (γλυκοκορτικοειδή) φάρμακα και παρενέργειες\nΤα κορτικοστεροειδή φάρμακα (γλυκοκορτικοειδή) είναι τροποποιημένες μορφές δύο ορμονών, της κορτιζόνης και της υδροκορτιζόνης, που παράγονται φυσικά από τα επινεφρίδια των σώματος.\nΑυτή η κατηγορία στεροειδών φαρμάκων χρησιμοποιούνται στη θεραπεία ποικίλων προβλημάτων αλλά πάντα πρέπει να λαμβάνονται υπόψη οι παρενέργειες.\nΕκτός από την προφανή τους αξία στην αντιμετώπιση παθήσεων ανεπάρκειας των επινεφριδίων τα κορτικοστεροειδή φαμακα μπορεί να αποτελέσουν ανεκτίμητα όπλα για μεγάλο εύρος άλλων παθήσεων, που μπορεί να είναι παθήσεις του δέρματος, αυτοάνοσες παθήσεις, αλλεργίες, κάποιοι όγκοι και αρκετά είδη αρθρίτιδας.Για παράδειγμα, τα κορτικοστεροειδή έχουν ισχυρή αντιφλεγμονώδη δράση, που μπορεί να μειώσει το πρήξιμο, τον πόνο, την ερυθρότητα και τη θερμότητα των αρθρώσεων που φλεγμαίνουν, όπως στην περίπτωση της οστεοαρθρίτιδας. Τα γλυκοκορτικοειδή χρησιμοποιούνται επίσης για την πρόληψη της απόρριψης ενός μεταμοσχευμένου οργάνου.\nΕίναι διαθέσιμα σε μορφή χαπιού, σε μορφές για τοπική χρήση, σε σταγόνες και ενέσεις. Μπορούν να χορηγηθούν απευθείας με ένεση στο μυ, στην άρθρωση ή στο θύλακα, ένα σάκο γεμάτο υγρό ανάμεσα στα οστά.\nΤα κορτικοστεροειδή φάρμακα δεν είναι τα ίδια με τα αναβολικά στεροειδή σκευάσματα (αντρικές ορμόνες) που χρησιμοποιούν παράνομα κάποιοι αθλητές, για να αυξήσουν τον όγκο τους.\nΟ κίνδυνος παρενεργειών από τα κορτικοστεροειδή φάρμακα αυξάνει ανάλογα με τη διάρκεια θεραπείας, ιδιαίτερα στις μεγάλες δόσεις. Μέχρι 7,5 χιλιοστόγραμμα (mg) την ημέρα του κορτικοστεροειδούς πρεδνιζόνη θεωρείται χαμηλή δοσολογία συγκριτικά με τη φυσιολογική ποσότητα που βρίσκεται στο σώμα.\nΚάποια άτομα με ρευματικές νόσους λαμβάνουν κορτικοστεροειδή φάρμακα για χρόνια με ελάχιστες παρενεργειες. Ακόμα και έτσι η μακροχρόνια χρήση αυτών των φαρμάκων απαιτεί προσεκτική παρακολούθηση.\nΗμερήσια δοσολογία από 7,5 mg μέχρι 20 mg θεωρείται μέτρια δόση και παρουσιάζει μέτριο κίνδυνο παρενεργειών. Ο κίνδυνος είναι μικρός τον πρώτο μήνα, αλλά αυξάνεται με τον καιρό.\nΑν λαμβάνονται 20 έως 60 mg την ημέρα, ο κίνδυνος παρενεργειών αυξάνεται δραματικά. Μία τόσο υψηλή δοσολογία πρέπει να λαμβάνεται μόνο για μικρά διαστήματα και στη συνέχεια να μειώνεται όσο το δυνατό γρηγορότερα.\nΔοσολογία πάνω από 100 mg την ημέρα είναι εξαιρετικά υψηλή και πρέπει να λαμβάνεται μόνο σε ακραίες περιπτώσεις.\nΣτην παρατεταμένη, μακροχρόνια χρήση κορτικοστεροειδών φαρμάκων ο κίνδυνος παρενεργειών είναι μεγάλος. Τα επινεφρίδια τείνουν να συρρικνωθούν (ατροφία). Άλλες επιδράσεις είναι η αύξηση του βάρους, η απώλεια ανόργανων ουσιών από τα οστά (οστεοπόρωση), η μυϊκή αδυναμία, η κατακράτηση νερού, η ακμή, η αργή θεραπεία εκδορών και πληγών, ο αυξημένος κίνδυνος λοιμώξεων, η ανακατανομή του σωματικού λίπους, η στρογγυλοποίηση των χαρακτηριστικών του προσώπου, η λέπτυνση του δέρματος, ο διαβήτης και ο καταρράκτης. Επιπλέον, μπορεί να προκαλέσουν απορρύθμιση της αρτηριακής υπέρτασης, αυξημένο ζάχαρο και ερεθισμό του στομάχου, ιδιαίτερα όταν το φάρμακο λαμβάνεται μαζί με άλλα αντιφλεγμονώδη φάρμακα.\nΕλάχιστα άτομα εμφανίζουν όλα τα συμπτώματα και στη βραχυπρόθεσμη χρήση σε χαμηλή δοσολογία υπάρχουν πολλές πιθανότητες να μην εμφανιστεί καμία παρενέργεια.\nΠάντως, ο κίνδυνος από την τοπική εφαρμογή κορτικοστεροειδών φαρμάκων θεωρείται τόσο μικρός, που μπορεί κανείς να προμηθευτεί κάποια σκευάσματα χωρίς συνταγή. Ωστόσο, η μακροχρόνια χρήση κορτικοστεροειδών αλοιφών μπορεί να προκαλέσει λέπτυνση του δέρματος.\nΑν λαμβάνετε αρκετή πρεδνιζόνη καθημερινά για 3 έως 6 μήνες ή περισσότερο, τα επινεφρίδια ατροφούν Αν συμβεί αυτό και σταματήσετε ξαφνικά το φάρμακο, το επινεφρίδιο δεν είναι σε θέση να παράγει την ποσότητα υδροκορτιζόνης που χρειάζεται το σώμα, για να αντιμετωπίσει μία σοβαρή λοίμωξη, ένα τραυματισμό ή μία εγχείρηση. Η έλλειψη των ορμονών των επινεφριδίων μπορεί να αποβεί μοιραία. Σε άτομα που δεν παράγουν αρκετή υδροκορτιζόνη, όταν κάνουν μία χειρουργική επέμβαση ή τραυματιστούν, οι γιατροί μπορεί να χορηγήσουν πρεδνιζόνη ή κάποιο άλλο κορτικοστεροειδές φάρμακο, για καλύψουν την προσωρινή αύξηση των ορμονικών αναγκών.\nΌταν έρθει η ώρα να διακόψετε την πρόσληψη πρεδνιζόνης, ο γιατρός θα συνεργαστεί μαζί σας για τη σταδιακή μείωση της δόσης, έτσι ώστε να μην αρρωστήσετε. Αν παίρνατε πρεδνιζόνη καθημερινά ή για κάποιους μήνες και στη συνέχεια σταματήσατε, πρέπει να ενημερώσετε το γιατρό σας για το χρονικό διάστημα μετά την τελευταία δόση, ιδιαίτερα αν χρειαστείτε εγχείρηση ή κάποια επεμβατική διαγνωστική εξέταση ή αν αρρωστήσετε σοβαρά.\nΟι ενέσεις κορτιζόνης έχουν αξιοθαύμαστα αποτελέσματα στη θεραπεία οξέων παθήσεων, όπως η θυλακίτιδα και η τενοντίτιδα.\nΕίναι επίσης ωφέλιμες για τη μείωση του πόνου και του οιδήματος σε μεμονωμένες αρθρώσεις που έχουν προσβληθεί από οστεοαρθρίτιδα ή ρευματοειδή αρθρίτιδα.\nΣυχνά μία μόνο ένεση θα ανακουφίσει μόνιμα από τη σοβαρή (οξεία) πάθηση, αλλά μπορεί να επαναληφθούν οι ενέσεις αν αυτό είναι απαραίτητο.\nΩστόσο, ακόμα και έξι μόνο ενέσεις μέσα σε διάστημα 12 μηνών μπορεί να τραυματίσουν τη δομή των οστών και των αρθρώσεων και γι’ αυτό ο γιατρός μπορεί να μην είναι πρόθυμος να κάνει πάνω από τρεις ή τέσσερις ενέσεις μέσα σε ένα έτος λόγω του κινδύνου να υπάρξουν παρενέργειες.


18/01/2019, 12:19 97\nΗ πρώην συντρόφισσα του πρωθυπουργού τον προκαλεί σε συζήτηση για μια σειρά από ζητήματα\nΜπορεί η πρόταση του πρωθυπουργού προς τον Κυριάκο Μητσοτάκη για debate με θέμα την Συμφωνία των Πρεσπών να μην έχει εισακουσθεί προς το παρόν, όμως ο Αλέξης Τσίπρας έγινε ο ίδιος αποδέκτης πρόσκλησης σε debate από την πρώην συντρόφισσά του Ζωή Κωνσταντοπούλου.\n«Αλέξη Αλέξη Τσίπρα, άσε τον Κυριάκο Μητσοτάκη -δεν θέλει. Σε προσκαλώ εγώ» έγραψε στο λογαριασμό της, ενώ η πρώην πρόεδρος της Βουλής δεν περιορίζεται σε ένα θέμα συζήτησης, το Μακεδονικό, αλλά όπως γράφει χαρακτηριστικά, «και για Μνημόνια, πλειστηριασμούς, Μάτι...».\n«Ούτως ή άλλως θα γίνει κάποια στιγμή», κλείνει το tweet της η επικεφαλής της Πλεύσης Ελευθερίας.\nΣε προσκαλώ εγώ σε #Debate για τη #Μακεδονία κ για τη Συμφωνία που υπέγραψες στις #Πρέσπες. Αλλά και για #Μνημόνια, #πλειστηριασμούς, #Μάτι...\n— Zoe Konstantopoulou (@ZoeKonstant) 18 Ιανουαρίου 2019\nΜπε βρε προβατα μπεεεε\nΆΣΕ ΤΟΝ ΚΥΡΙΑΚΟ ΣΤΟ....ΑΠΥΡΟΒΛΗΤΟ !!!\nΠροκλητικά προφανής η ΚΑΛΥΨΗ της Κωνσταντοπούλου στον Μητσοτάκη !!! ΝΤΡΟΠΗ !\nΕπίσης και η κ. Λουκά έχει προκαλέσει τον Αλέξη σε ντιμπέιτ...\nΖωή γλέντα την πολιτική κοκότα της Μέρκελ.\nΠέταξε το πουλί Ζωή!!!\nΌταν σε ανέδειξαν σε πρόεδρο της βουλής έπρεπε να δώσεις απ κει τον αγώνα σου. Είχες φωνή!!! Ήσουν η Ζωάρα που δεν καταλάβαινε τίποτα. Τώρα πια δεν ξαναμπαίνεις στη βουλή εκτός κιαν προσχωρήσεις στη νδ και το μητσοταικέικο σε πιάσει απ όλες τις μπάντες.\nΉσουνα σε αυτή τη χώρα ή\nταξίδευες στο διάστημα; Αναρωτιέμαι; Κωνσταντοπούλου, Λαφαζάνης, Βαρουφάκης, Στρατούλης και άλλοι πολλοί που αντέδρασαν και άφησαν τις καρέκλες και ψήφισαν και κόντρα στις ψηφοφορίες, τί ακριβώς έκαναν;\nΟύμπαλα δεν έχει\nΣε εποχή που οι άνδρες πολιτικοί δεν έχουν αδένες έυτυχώς υπάρχουν... γυναίκες. Θα τολμήσει ο μεγάλος "ρήτωρ" να σηκώσει το γάντι? Αποκλείεται γιατί θα γίνει... χαλκομανία. Δεν θα είναι συζήτηση Βουλής-καφενείου με χειροκροτήματα των βολεμένων βουλευτών του. Δε θα έχει απέναντί του το λούτρινο αρκουδάκι (...) που έχει συνηθίσει, αλλά ένα μορφωμένο άτομο, νομικό και που έχει "πολλά για τη γούνα του". Εδώ σε θέλω φαφλατά.\nαυτή χτυπάει μέχρι και Τραμπ άμα λάχει\nΚαι με ποιά ιδιότητα προσκαλείς σε debate βρε Ζωή;\nΤο πρωθυπουργό της χώρας προσκαλείς ενώ είσαι εκτός κοινοβουλίου. Γίνε αρχηγός αξιωματικής αντιπολίτευσης και τότε τον όποιο πρωθυπουργό κάλεσέ τον σε debate! Οι έλληνες σε ατάκες και εξυπνάδες είναι πρωταθλητές. Το πολύ πολύ ζήτα να σε δεχτεί ο τσιπράκος στο γραφείο του μιας και σε ανέδειξε σε πρόεδρο βουλής.\nΤσίπρα άκου Στράτο Διονυσίου\nΗ ΖΩΗ εδώ (με) τελειώνει, σβήνει το καντήλι μου!!\nΖωή όρμα του, του ψευτόμαγκα παλιοψεύτη\n23/09/2019, 06:45 17


ΣΕΒ: Πώς θα αυξηθεί η παραγωγικότητα των μικρομεσαίων επιχειρήσεων\nΕΕ: Οι παράνομες τουρκικές γεωτρήσεις στην κυπριακή ΑΟΖ στην ατζέντα της αυριανής Συνόδου Κορυφής\nΜ. Βρετανία: Μέσω διαλόγου η επίλυση της διένεξης για την κυπριακή ΑΟΖ\nKύπρος: Στο κατεχόμενο Λευκόνοικο δημιουργείται τουρκική αεροπορική βάση\nΟ Βελισσάριος Δότσης νέος διευθύνων σύμβουλος στη ΔΕΠΑ\nΔευτέρα 24/09/2018 - 13:18\nΕπτά προκλήσεις για την ανάπτυξη και εμπέδωση της ΔΕΑ\nΓια σοβαρές διαρθρωτικές αδυναμίες στην ελληνική οικονομία κάνει λόγο ο ΣΕΒ στο εβδομαδιαίο οικονομικό του δελτίο, τονίζοντας παράλληλα την ανάγκη να αυξηθεί η παραγωγικότητα των μικρομεσαίων επιχειρήσεων.\nΕνώ η Ελλάδα παραμένει αντιμέτωπη με σοβαρές διαρθρωτικές αδυναμίες, οι περισσότερες οικονομίες παγκοσμίως, αναπτύσσονται ταχύτατα και μάλιστα ενσωματώνουν τα οφέλη της 4ης βιομηχανικής επανάστασης (Industry 4.0). Μια τέτοια αδυναμία είναι η πολύ μικρού μεγέθους και ανοργάνωτη επιχειρηματικότητα που διαθέτει μεν ευελιξία, δυσκολεύεται όμως να επενδύσει σε καινοτομία, εξωστρέφεια και ανάπτυξη του ανθρώπινου δυναμικού της.\nΈχει καταστεί πλέον σαφές ότι η επίτευξη μακροχρόνιας οικονομικής ανάπτυξης και η δημιουργία βιώσιμων θέσεων εργασίας στην Ελλάδα συνδέεται πρωτίστως με κίνητρα μεγέθυνσης και καλύτερης οργάνωσης των ΜμΕ στον τομέα των διεθνώς εμπορεύσιμων προϊόντων και υπηρεσιών.\nΚαι όχι με αναχρονιστικές πολιτικές προστατευτισμού και ενίσχυσης της εσωτερικής ζήτησης.\nΠροκειμένου να ανταποκριθούν σε αυτήν την πρόκληση και να καταστούν διεθνώς ανταγωνιστικές οι ελληνικές Μεσαίες και Μικρές επιχειρήσεις καλούνται να αυξήσουν την παραγωγικότητά τους που σήμερα κυμαίνεται στο περίπου 50% του ευρωπαϊκού μέσου όρου.\nΕνδεικτικά, η φαινόμενη παραγωγικότητα, δηλαδή η ετήσια παραγόμενη προστιθέμενη αξία ανά εργαζόμενο, στην Ελλάδα ανέρχεται σε €20.000, ενώ στην Ιταλία είναι €38.000, στην Ιρλανδία €52.000, και στην ΕΕ-28 €42.000.\nΓια να συμβεί αυτό απαιτούνται φυσικά επενδύσεις σε πάγια κεφάλαια και τεχνολογική καινοτομία.\nΑπαιτείται όμως και ένας ριζικός εκσυγχρονισμός της εσωτερικής οργάνωσης και λειτουργίας των επιχειρήσεων.\nΠεδίο που δυστυχώς διαχρονικά κατατάσσεται ως δευτερεύουσας σημασίας προτεραιότητα για την πλειονότητα των ΜμΕ που δίνουν καθημερινά αγώνα επιβίωσης.\nΕδώ εμπίπτει η βελτίωση των υφιστάμενων πρακτικών οργάνωσης της εργασίας, ανάπτυξης ανθρώπινου δυναμικού και διαχείρισης των σχέσεων με το εξωτερικό περιβάλλον (πελάτες-προμηθευτές). Η δημιουργία κατάλληλων ενδοεπιχειρησιακών προϋποθέσεων, μέσω της υιοθέτησης σύγχρονων και αποτελεσματικών συστημάτων επιχειρησιακής διοίκησης, συμπληρώνει και ενισχύει την ευρύτερη προσπάθεια για τον παραγωγικό μετασχηματισμό της ελληνικής οικονομίας, με κύριους άξονες την εξωστρέφεια, την άρση όποιων ρυθμιστικών στρεβλώσεων, την αποτελεσματική λειτουργία των εγχώριων θεσμών και την ανάπτυξη των δεξιοτήτων του ανθρώπινου δυναμικού.\nΟ ΣΕΒ επικεντρώνεται στο θέμα της Διοίκησης της Επιχειρησιακής Απόδοσης (ΔΕΑ), που, όπως αναφέρει, αποτελεί κύριο ζητούμενο και βασική προϋπόθεση για την υιοθέτηση σύγχρονης συστημικής διοίκησης.\nΗ ευθύνη και η δέσμευση της ανώτατης διοίκησης των επιχειρήσεων και των ίδιων των επιχειρηματιών για την υιοθέτηση καινοτόμων αλλά και αποτελεσματικών συστημάτων επιχειρησιακής απόδοσης αποτελεί εκ των ων ουκ άνευ όρο για να επεκταθούν σε όλο το φάσμα της Ελληνικής επιχειρηματικότητας.\nΔιεθνείς δείκτες κατατάσσουν δυστυχώς τη χώρα μας στη 17η θέση μεταξύ 20 οικονομιών ως προς τη συστηματική αξιοποίηση της ΔΕΑ.\nΗ Διοίκηση της Επιχειρησιακής Απόδοσης (ΔΕΑ), πέραν των λοιπών της στοιχείων, εμπεριέχει και την Διοίκηση της Απόδοσης των εργαζομένων αλλά και την σχετική με αυτή ανταμοιβή.\nΔηλαδή την σύνδεση της αμοιβής με την παραγωγικότητα ως απαραίτητο παράγοντα διασφάλισης της ανταγωνιστικότητας των επιχειρήσεων αλλά και της χώρας εν γένει, επισημαίνει ο ΣΕΒ.\n7 προκλήσεις για την ανάπτυξη και εμπέδωση της ΔΕΑ\nΤο βασικό συμπέρασμα που προκύπτει από τα παραπάνω είναι ότι οι ελληνικές επιχειρήσεις έχουν πολλά να κερδίσουν από την υιοθέτηση μιας συστηματικής προσέγγισης στο θέμα της διοίκησης και μέτρησης της απόδοσής τους. Θα πρέπει όμως να λάβουν υπόψη ότι η βελτίωση της επιχειρησιακής απόδοσης δεν προκύπτει νομοτελειακά από την ύπαρξη συστημάτων ΔΕΑ, αλλά εξαρτάται από την ποιότητα του σχεδιασμού και της εφαρμογής του συστήματος.\nΣε αυτό το πλαίσιο, ΣΕΒ διακρίνει 7 προκλήσεις για την ανάπτυξη και εμπέδωση της ΔΕΑ.\nΠρόκληση 1: Εστιασμένη επιχειρησιακή στρατηγική με βάση τα ανταγωνιστικά πλεονεκτήματα της επιχείρησης\nΗ πρώτη πρόκληση αφορά στον επαρκή στρατηγικό σχεδιασμό, ειδικότερα όσον αφορά στον εντοπισμό των ανταγωνιστικών πλεονεκτημάτων της επιχείρησης και τη συνοχή των επιμέρους στόχων.\nΓια την αντιμετώπιση της συγκεκριμένης πρόκλησης θα πρέπει:\n• Να έχει γίνει ενδελεχής ανάλυση της υφιστάμενης κατάστασης (situation analysis), ώστε οι υπεύθυνοι διαμόρφωσης της επιχειρησιακής στρατηγικής να έχουν σαφή εικόνα των δυνατοτήτων της επιχείρησης.\n• Οι στόχοι που τίθενται να ακολουθούν τη λογική SMART* δηλαδή (α) να καθορίζουν με ακρίβεια τι πρέπει να επιτευχθεί (Specific), (β) να μπορούν να μετρηθούν (Measurable), (γ) να μπορούν ρεαλιστικά να πραγματοποιηθούν με τους υφιστάμενους πόρους (Achievable), (δ) να είναι προσανατολισμένοι σε αποτελέσματα και να εκπορεύονται από την επιχειρησιακή στρατηγική (Relevant) και (ε) να θέτουν συγκεκριμένα και ρεαλιστικά χρονικά όρια για την επίτευξή τους (Timed).\n• Να προσδιορίζονται με σαφήνεια οι σχέσεις αλληλεξάρτησης μεταξύ των επιμέρους στόχων και, βάσει αυτής, να γίνει ιεράρχησή τους.\n• Να προσδιορίζονται διατμηματικοί στόχοι (cross-functional goals) ώστε να προάγεται η συνεργασία μεταξύ των επιμέρους διευθύνσεων και να μειώνονται οι αρνητικές συνέπειες του λεγόμενου “silo effect”.\nΠρόκληση 2: Προσεκτική επιλογή βασικών δεικτών μέτρησης απόδοσης (KPIs)\nΗ δεύτερη πρόκληση αφορά στη δυσκολία εντοπισμού μετρικών απόδοσης που να αντικατοπτρίζουν τις στρατηγικές προτεραιότητες της επιχείρησης, με αποτέλεσμα πολλές επιχειρήσεις να καταλήγουν στην υιοθέτηση KPIs που είναι αποκομμένοι από τη στρατηγική τους και δεν συνοδεύονται από κατάλληλα συστήματα κινήτρων και αμοιβών.\nΓια την αντιμετώπιση της συγκεκριμένης πρόκλησης απαιτείται:\n• Να επιλεγεί ένας σχετικά μικρός αριθμός KPIs για τακτική παρακολούθηση ώστε να μην αποσπάται η προσοχή των στελεχών\n• Οι επιλεγμένοι δείκτες να καλύπτουν το σύνολο των επιμέρους λειτουργιών της επιχείρησης και να εστιάζουν τόσο στο παρόν όσο και στο μέλλον (leading indicators)\n• Ο κάθε δείκτης να είναι ευθυγραμμισμένος με την επιχειρησιακή στρατηγική, δηλαδή να είναι σαφές με ποιους επιμέρους στόχους συνδέεται.\n• Οι δείκτες να χαρακτηρίζονται από απλότητα και σαφήνεια ώστε να είναι κατανοητό από όλους τι και πως μετράται.\n• Κατά τη διαδικασία ορισμού των KPIs να υπάρχει ανατροφοδότηση από τα στελέχη που είναι υπεύθυνα για την παρακολούθηση και μέτρηση των δεικτών.\nΠρόκληση 3: Συνέπεια και ακρίβεια στη συγκέντρωση, καταγραφή και μέτρηση των στοιχείων απόδοσης\nΗ τρίτη πρόκληση αφορά στη συγκέντρωση, καταγραφή και μέτρηση των στοιχείων απόδοσης.\nΣυχνά αυτό είναι δύσκολο να γίνει με συνέπεια και ακρίβεια λόγω των διαφορετικών πηγών δεδομένων και των διαφορετικών διαδικασιών που ενδεχομένως ακολουθούν τα επιμέρους τμήματα και μονάδες της επιχείρησης.\n• Η δημιουργία ενός συστήματος καταγραφής, το οποίο να προσδιορίζει με σαφήνεια ποιοι είναι οι δείκτες που παρακολουθούνται, με ποιο τρόπο και με βάση ποια δεδομένα υπολογίζονται και ποια είναι τα υπεύθυνα άτομα για κάθε δείκτη.\n• Η θέσπιση ενός συστήματος ελέγχου συμμόρφωσης με τις διαδικασίες συλλογής και αποστολής στοιχείων.\n• Η δυνατότητα άμεσης πρόσβασης στα δεδομένα που χρησιμοποιήθηκαν για τον υπολογισμό κάθε δείκτη.\nΠρόκληση 4: Αποτελεσματική επικοινωνία των αποτελεσμάτων απόδοσης\nΗ τέταρτη πρόκληση αφορά στην ενημέρωση των εμπλεκομένων μερών για τα αποτελέσματα της απόδοσης.\nΗ δυνατότητα επικοινωνίας και κατανόησης της επιχειρησιακής στρατηγικής σε όλα τα επίπεδα της επιχείρησης θεωρείται βασικό συστατικό στοιχείο της ΔΕΑ. Ωστόσο η υφιστάμενη έρευνα δείχνει ότι συνήθως η ΔΕΑ εκλαμβάνεται ως εργαλείο που αφορά κυρίως στην ανώτατη διοίκηση ενώ τα μεσαία στελέχη συχνά δεν έχουν σαφή εικόνα για τη συνολική πορεία της επιχείρησης.\n• Η ανάπτυξη ενός συστήματος επικοινωνίας το οποίο να προσδιορίζει με σαφήνεια σε ποιους θα κοινοποιούνται τα αποτελέσματα και μέσω ποιων καναλιών.\n• Η ενθάρρυνση της οριζόντιας επικοινωνίας σε όλα τα επίπεδα και μεταξύ όλων των τμημάτων.\n• Η χρήση οπτικών εργαλείων και μέσων (scorecards, dashboards) ώστε να παρέχεται μια συνολική εικόνα της απόδοσης της επιχείρησης και να διευκολύνεται η κατανόηση από όλους.\nΠρόκληση 5: Σωστή ανάλυση και αξιολόγηση της υλοποίησης της επιχειρησιακής στρατηγικής\nΗ πέμπτη πρόκληση αφορά στα κριτήρια και στις διαδικασίες που χρησιμοποιούνται για την ανάλυση των αποτελεσμάτων και την αξιολόγηση της πορείας υλοποίησης των επιχειρησιακών στόχων.\nΗ μηχανιστική αντιπαραβολή με τους στόχους που έχουν τεθεί ενέχει τον κίνδυνο υποεκτίμησης ή υπερεκτίμησης της αποτελεσματικότητας της επιχείρησης.\nΈνας άλλος κίνδυνος είναι η ΔΕΑ να αντιμετωπίζεται ως μια χρονικά διακριτή διαδικασία αποκομμένη από τη συνολική λειτουργία της επιχείρησης.\nΓια την αντιμετώπιση αυτής της πρόκλησης απαιτείται:\n• Αξιοποίηση της μεθόδου της συγκριτικής προτυποποίησης τόσο εντός της επιχείρησης (internal benchmarking) όσο και σε σχέση με άλλες επιχειρήσεις του κλάδου ή/και ανταγωνιστές (external benchmarking).\n• Θεσμοποιημένο σύστημα αναφορών με τακτικές συναντήσεις αποτίμησης και αξιολόγησης των αποτελεσμάτων σε διάφορα επίπεδα, ώστε κάθε στέλεχος να γνωρίζει με σαφήνεια πότε, σε ποιους και με ποιο τρόπο θα κληθεί να δώσει αναφορά για τους τομείς ευθύνης του.\nΠρόκληση 6: Ανάληψη κατάλληλων διορθωτικών δράσεων για τη βελτίωση της απόδοσης\nΗ έκτη πρόκληση αφορά τις διορθωτικές κινήσεις που θα πρέπει να γίνουν εφόσον διαπιστωθεί ότι η απόδοση της επιχείρησης απέχει από την επιθυμητή απόδοση.\nΠροκειμένου να αντιμετωπιστεί αυτή η πρόκληση απαιτείται:\n• Ακριβής διάγνωση των αιτών που προκαλούν απόκλιση από την επιθυμητή απόδοση.\n• Προσαρμογή μέσου αντιμετώπισης στο αίτιο που προκαλεί απόκλιση.\n• Ιεράρχηση παρεμβάσεων ανάλογα με τη βαρύτητα και το προσδοκώμενο όφελος.\n• Μόνιμος μηχανισμός αναθεώρησης στρατηγικής και στόχων με εναλλακτικά σενάρια και σαφείς διαδικασίες εφαρμογής αυτών.\nΠρόκληση 7: Αποδοχή του συστήματος ΔΕΑ σε όλα τα επίπεδα της επιχείρησης\nΗ έβδομη πρόκληση αφορά στην αποδοχή του συστήματος ΔΕΑ σε όλα τα επίπεδα της επιχείρησης και ιδιαίτερα από τα στελέχη που έχουν κρίσιμο ρόλο στην εφαρμογή του συστήματος.\n• Έμπρακτη δέσμευση της διοίκησης και συνεχής παρακολούθηση της πορείας υλοποίησης\n• Σχεδιασμός ενός δίκαιου και ανταποδοτικού συστήματος αμοιβών και κινήτρων ώστε η αξιολόγηση της απόδοσης να λάβει το χαρακτήρα «θετικής υποκίνησης».\n• Ενημέρωση των στελεχών και των εργαζομένων για τις βασικές αρχές και τη χρησιμότητα του συστήματος.\n• Παροχή κατάλληλης εκπαίδευσης στους άμεσα εμπλεκομένους (αξιολογητές και αξιολογούμενους).\nΙσχυροποιείται η εμπιστοσύνη στον Μυτιληναίο μετά την παρουσίαση στην Edison - Στο περισκόπιο νέων funds\n14/06/2019 - 06:36\nΟι ενεργειακές και βιομηχανικές μετοχές στο επίκεντρο - Αισιόδοξοι οι αναλυτές για συνέχεια ανόδου - Στο +3,28% στις 842 μονάδες ο Γ.Δ.\n10/06/2019 - 06:43\nAlpha: Αποκαθίσταται η εμπιστοσύνη στην Ελλάδα, πέφτουν οι αποδόσεις των ομολόγων\n03/06/2019 - 12:03\nΙσχυρό ενδιαφέρον για τις ενεργειακές και βιομηχανικές μετοχές – Οι ξένοι fund managers αναζητούν τις ευκαιρίες\n31/05/2019 - 06:41


Συνδεσμος Δρυοπιδεων Κυθνου: Μάης\nΑναρτήθηκε από Syndesmos Dryopideon στις 12:43 μ.μ.\nΝίκος Γκίκας 21 Μαΐου 2009 - 10:17 μ.μ.\nΜπράβο ρε Αννούλα.\nΜε προληματίζει λίγο η διαφορά στον τόνο και στο νόημα που υπάρχει σε κάποιες στροφές. Σαν να "προσάρμωσαν" ή να πρόσθεσαν κάποιοι μέσα στο χρόνο στροφές ανάλογα με τις συνθήκες τους.\nΆννα Βιτάλη 22 Μαΐου 2009 - 3:28 μ.μ.\nΗ αλήθεια είναι ότι το πρόσεξα κι εγώ αυτό... Τα δημοτικά τραγούδια είναι γενικώς ζωντανοί οργανισμοί. Προσλαμβάνουν, μεταπλάθουν, και αποβάλλουν στοιχεία ανάλογα με τις κοινωνικές και πολιτικές συνθήκες. Δυστυχώς δε μπορούμε να γνωρίζουμε ποιες στροφές υπήρχαν απ'την αρχή και ποιες προτέθηκαν στο μέλλον. Σίγουρα υπάρχει διαφορά στο νόημα και το περιεχόμενο κάποιων ("ξεφεύγουν" λίγο απ'τον αρχικό στόχο του τραγουδιού, το θερισμό, και επικεντρώνονται πιο πολύ στον έρωτα ή την άνοιξη), αλλά δε γνωρίζουμε αν και ποιες απ'αυτές προϋπήρχαν. Γνωρίζω ότι αυτά τα στιχάκια υπήρχαν σίγουρα πριν 20 χρονια (σύμφωνα με τη γιαγιά...). Σίγουρα θα έχουν προστεθεί και τώρα τελευταία κάποια...\nΑνώνυμος 25 Μαΐου 2009 - 2:46 μ.μ.\nΗ δική μου "έρευνα" βρίσκεται ακόμα σε εξέλιξη. Παρ'όλα αυτά κατάφερα να βρώ 3 στροφές απ'τη γιαγιά και τον παππού (δηλαδή τρεις είναι μόνο αυτές που δεν έχουμε ήδη στο blog),οι οποίοι βέβαια προσπαθούν να θυμηθούν ακόμα πρισσότερες:\nΕβγήκα και εμάζεψα\nΗ φύσις με τα άνθη της\nΑυτά για την ώρα..Θ συμβουλευτώ θείους,θείες και γονείς κ θα επανέλθω!\nΚατερίνα Δ. Λαρεντζάκη (εγγονή του Ψηλού)\nΆννα Βιτάλη 27 Μαΐου 2009 - 3:28 μ.μ.\nΜπράβο βρε Κατερίνα!!\nΑυτά θέλω να βλέπω! Να κινητοποιούνται παππούδες και γιαγιάδες!\nΠεριμένουμε κι άλλα...


Εβρίτης: Σαμαράς: Τέλος στις οριζόντιες περικοπές, μαχαίρι στο σπάταλο κράτος.\nΣαμαράς: Τέλος στις οριζόντιες περικοπές, μαχαίρι στο σπάταλο κράτος.\nΓια ανάκαμψη μέσα από αναπτυξιακές πρωτοβουλίες και για τερματισμό των οριζόντιων περικοπών σε μισθούς και συντάξις, δεσμεύθηκε μεταξύ άλλων ο Αντώνης Σαμαράς, ο οποίος παρουσιάζοντας το οικονομικό πρόγραμμα της Νέας Δημοκρατίας στο Ζάππειο, ζήτησε ισχυρή εντολή και απέρριψε τη δυνατότητα μετεκλογικής συνεργασίας με το ΠΑΣΟΚ.\n«Οχι ξανά μείωση μισθών, όχι νέοι φόροι και όχι νέα οριζόντια περικοπή στις συντάξεις, εφ’ όσον κάνουμε ένα πράγμα που έπρεπε να είχαμε κάνει από την αρχή: Να μειώσουμε τις απίστευτες σπατάλες του κράτους».\n«Θα αλλάξουμε και το μοντέλο ανάπτυξης που χρεοκόπησε αλλά και το μοντέλο διακυβέρνησης της χώρας» σημείωσε στην εισαγωγική τοποθέτηση της ομιλίας του, με την οποία ο πρόεδρος της ΝΔ έδειξε να επιχειρεί επαναπροσέγγιση με τον φιλελεύθερο/αστικό χώρο της κεντροδεξιάς.\nΟΜΙΛΙΑ ΣΑΜΑΡΑ - ΖΑΠΠΕΙΟ 22/04\n«Μέχρι τώρα ξοδεύαμε δανεικά και χρεώναμε τα παιδιά μας, παράγαμε όλο και λιγότερα και καταναλώναμε όλο και περισσότερα. Η δημοκρατία μας έχει πρόβλημα, τα δικαιώματα των πολλών καταπατώνται απο τα προνόμια των λίγων, οι κομματικοί στρατοί παλεύουν εναντίον του ιδιωτικού τομέα, οι συντεχνίες συντρίβουν εκείνους που προσπαθούν να ζήσουν από την αγορά», υπογράμμισε.\nΚαι εξαπέλυσε, στη συνέχεια, επίθεση σε ΠΑΣΟΚ και Αριστερά: «Το ΠΑΣΟΚ δεν έχει σχέδιο. Μας έφερε στο Μνημόνιο και στη συνέχεια, υπέγραφε ό,τι του έδιναν. (...) Η Αριστερά προσφέρει ένα «πανόραμα» αντιφατικών απόψεων. Άλλοι λένε ρητά ότι είναι εναντίον της Ευρώπης και εναντίον του ευρώ. Άλλοι είναι υπέρ της Ευρώπης, αλλά δεν είναι σίγουροι για το ευρώ…Άλλοι είναι υπέρ του να παραμείνουμε στο ευρώ, αλλά θέλουν να …καταγγείλουμε το χρέος μας. Άλλοι είναι όπως τους… ξημερώσει: ενίοτε υπέρ του ευρώ, ενίοτε εναντίον του και τις υπόλοιπες μέρες κάνουν διαλογισμό και το σκέπτονται».\nΟ κ. Σαμαράς δεσμεύθηκε ότι στις πρώτες 6 εβδομάδες μετά τις εκλογές, η ΝΔ θα παρουσιάσει 4 νομοσχέδια, (α) για τις κοινωνικές μεταβιβάσεις, (ασφαλιστικά ταμεία, επιδόματα κλπ), (β) νέο φορολογικό νομοσχέδιο, (γ) ειδικό νομοσχέδιο για την περικοπή των δαπανών και (δ) πολυ-νομοσχέδιο για την Ανάπτυξη.\nΕπέμεινε στην κριτική του για τη συνταγή του Μνημονίου: «Είχαμε από την αρχή δει ότι το Μνημόνιο δεν έβγαινε και τους το λέγαμε. Επαληθευτήκαμε σε όλα, δυστυχώς. Και έπεσαν έξω σε όλα. Λέγαμε να περικοπεί το έλλειμμα. Ναι. Αλλά με περικοπή της δημόσιας σπατάλης, όχι με οριζόντιες περικοπές. Από την αρχή τούς είπαμε 'όχι στην αύξηση των φόρων'. Τώρα βλέπουν ότι οι φόροι σε ύφεση απλά γεμίζουν την Ελλάδα λουκέτα (...) Τσακωθήκαμε ακόμη και με τους εταίρους μας.... κι όταν αναγκαστήκαμε να υπογράψουμε την δανειακή σύμβαση και να γίνει το 'κούρεμα' επιμείναμε και πάλι ότι τα μέτρα είναι λάθος».\nΑιτιολόγησε ξανά την υπογραφή της νέας δανειακής σύμβασης από τη Νέα Δημοκρατία και τη συμμετοχή της στην κυβέρνηση συνεργασίας, λέγοντας: «Αλίμονο αν αφήναμε την Ελλάδα απομονωμένη στο χείλος της χρεοκοπίας. Αλλωστε αυτό εγκυμονούσε και σοβαρούς εθνικούς κινδύνους.\nΘερμό εναγκαλισμό με τον Κώστα Καραμανλή είχε τόσο πριν όσο και μετά την ολοκλήρωση της εκδήλωσης στο Ζάππειο ο Αντώνης Σαμαράς\nΟ κ. Σαμαράς δεσμεύθηκε για:\nΑποκατάσταση των πολύ χαμηλών συντάξεων και των πολυτεκνικών επιδομάτων.\nΑύξηση του φόρου στα κέρδη από τα νέα ηλεκτρονικά παιγνίδια του ΟΠΑΠ.\nΝομοθετική παρέμβαση για την ανακούφιση των δανειοληπτών: «Δεν μπορεί η δόση των δανείων να ξεπερνά το 30% από το μηνιαίο εισόδημά τους. Και αυτό μπορεί να γίνει, με το να νομοθετηθεί ρύθμιση για όσους έχουν τέτοιο πρόβλημα, να πληρώνουν μόνο τόκο για μια τριετία τουλάχιστον», είπε.\nΑποζημίωση των ομολογιούχων: Πρέπει να αποζημιωθούν. Υπάρχει τρόπος. Κυρίως με φορολογικές διευκολύνσεις μελλοντικών ετών. Και με επενδυτικά κίνητρα ακόμα»\nΠερικοπή σπατάλης και διασφάλιση 13ου και 14ου μισθού: «Η εξοικονόμηση θα προέλθει κυρίως από την περικοπή της σπατάλης που υπάρχει άφθονη. Κι όποιος αμφιβάλλει, ας δει το πάρτι στο ΙΚΑ τελευταία. Ή τα επιδόματα και τις συντάξεις μαϊμού. (...) Δεν υπάρχει θέμα για τον 13ο και το 14ο μισθό. Δεσμεύομαι να κάνω τα πάντα, ώστε να μην υπάρξουν τέτοιες οριζόντιες περικοπές ξανά.\nΙδιωτικοποιήσεις σε δραστηριότητες του δημοσίου, ή ζημιογόνων ΔΕΚΟ: «Δεν γίνεται να κόβονται οι συντάξεις του κοσμάκη, όταν συνεχίζεται η σπατάλη σε ΔΕΚΟ που παράγουν περισσότερα ελλείμματα παρά δημόσιο όφελος. Μετά την 6η Μαΐου τέρμα όλα αυτά…», είπε ο κ. Σαμαράς που έκανε ειδική μνεία σε ΟΣΕ/ΤΡΑΙΝΟΣΕ προαναγγέλλοντας ιδιωτικοποίηση του σιδηροδρομικού έργου του, ενώ σε άλλο σημείο της ομιλίας του και αναφερόμενος στις ζημιογόνες ετειρίες του Δημοσίου είπε: «Δεσμός που δεν λύνεται, θα κόβεται».\nΦορολογική αμνήστευση για επιστροφή καταθέσεων.\nΑντικατάσταση του Ειδικού τέλους Ακινήτων με ένα ενιαίο νόμο για ακίνητη περιουσία όπως το ΕΤΑΚ.\nΜικρότερη κυβέρνηση ως μέσο καταπολέμησης της γραφειοκρατίας: «Ξεκινάμε άμεσα με 15 υπουργεία – στόχος 10 υπουργεία στην τετραετία. Έτσι θα μειώσουμε αμέσως τις 'υπογραφές' και θα ελέγχουμε καλύτερα τις κυβερνητικές αρμοδιότητες.\nΣυμψηφισμό οφειλών από και προς το Δημόσιο\nΜείωση φορολογικών συντελεστών. «Δεν μπορούμε να το κάνουμε αμέσως, αλλά θα το διαπραγματευθούμε και θα το δρομολογήσουμε με σαφές χρονοδιάγραμμα για τα επόμενα χρόνια. Αρχίζοντας με τη μείωση στο 15% για το φόρο νομικών προσώπων που ήδη ανέφερα. Συνεχίζοντας, σε επόμενο στάδιο, με τρείς συντελεστές ΦΠΑ: 19%-9% και 5% - το τελευταίο για ολόκληρο το τουριστικό πακέτο. Και ολοκληρώνοντας με μείωση του συντελεστή για τα φυσικά πρόσωπα, ώστε ο ανώτατος να μη ξεπερνά το 32%. Και χωρίς να ξανά-φορολογούνται τα ίδια εισοδήματα. Φυσικά, δεν πρέπει να πειραχθεί ο νησιωτικός ΦΠΑ, που είναι όρος οικονομικής επιβίωσης των νησιών μας».\nΕπιδότηση στεγαστικών δανείων πρώτης κατοικίας με 2% για δέκα χρόνια.\nΟσον αφορά το πως θα επανέλθει η ανάκαμψη ο κ. Σαμαράς αναφέρθηκε κυρίως στην αξιοποίηση των κονδυλίων του ΕΣΠΑ ύψους 14, 5 δισ., στην εξασφάλιηση της ρευστότητας και την επιστροφή των 6,5 δισ. που χρωστά το δημόσιο σε επιχειρήσεις.\nΑδύνατη η συγκυβέρνηση με το ΠΑΣΟΚ\nΤέλος ο κ. Σαμαράς απέρριψε τη μετεκλογική συνεργασία με το ΠΑΣΟΚ με μία σειρά ρητορικών ερωτημάτων.\n•Μπορώ να μειώσω το κράτος, αν πρέπει να μοιράζουμε υπουργεία με άλλα κόμματα σε συγκυβέρνηση;\n•Μπορώ να αλλάξω ένα υπουργό, αν πρόκειται να ανατρέψω τις ισορροπίες της συγκυβέρνησης;\n•Μπορώ να κινηθώ με την ταχύτητα που χρειάζεται, αν πρέπει για κάθε βήμα να υπάρχει «σπασμένο τηλέφωνο» ατέλειωτων συνεννοήσεων με άλλους αρχηγούς;\n•Μπορώ να μειώσω τους φόρους, όπως επιβάλλει η δική μου φιλελεύθερη ιδεολογία, μαζί με εκείνους που αύξαναν τους φόρους;\n•Μπορώ να φτιάξω ένα ευέλικτο κράτος μαζί με εκείνους που θέλουν το κράτος τεράστιο, ανεύθυνο, παλαιοκομματικό και τελικά επικίνδυνο;


Παρέμβαση Παυλόπουλου για τη βεβήλωση της Αγίας Σοφίας: Ζήτημα ωμής παραβίασης του διεθνούς και του ευρωπαϊκού δικαίου - Ανοιχτό Παράθυρο\nHomeΡεπορτάζΠαρέμβαση Παυλόπουλου για τη βεβήλωση της Αγίας Σοφίας: Ζήτημα ωμής παραβίασης του διεθνούς και του ευρωπαϊκού δικαίου\nΣε ποιους απαντά ο τέως Πρόεδρος της Δημοκρατίας και τι σηματοδοτεί η δραστηριότητά του. Για ποια πράγματα λέει ότι «τα αντιμετωπίζει με στωικότητα και ανάλογο χιούμορ».\nΟ Ευρωπαϊκός Οργανισμός Δημοσίου Δικαίου (EPLO) ανακοίνωσε ότι οργανώνει διαδικτυακή συζήτηση, την Τρίτη 21 Ιουλίου στις 18.30, με κεντρικό θέμα: «Πτυχές της πολιτισμικής βεβήλωσης της Αγίας Σοφίας υπό το φως του Διεθνούς Δικαίου».\nΤη συζήτηση θα συντονίσει ο καθηγητής της Νομικής Σχολής του ΕΚΠΑ Σπύρος Φλογαΐτης και θα γίνουν δύο παρεμβάσεις. Η πρώτη από τον τέως Πρόεδρο της Δημοκρατίας και επίτιμο καθηγητή της Νομικής Σχολής του ΕΚΠΑ Προκόπη Παυλόπουλο με θέμα: «Η πολιτισμική βεβήλωση της Αγίας Σοφίας δεν είναι εσωτερικό ζήτημα της Τουρκίας. Είναι μείζον ζήτημα ευθείας παραβίασης του Διεθνούς και του Ευρωπαϊκού Δικαίου». Και η δεύτερη από τον καθηγητή της Νομικής Σχολής του ΕΚΠΑ Σπύρο Βλαχόπουλο με θέμα: «Η πολιτισμική βεβήλωση της Αγίας Σοφίας ως ευθεία παραβίαση της Ευρωπαϊκής Σύμβασης των Δικαιωμάτων του Ανθρώπου εκ μέρους της Τουρκίας».\nΚαι μόνο ο τίτλος της ομιλίας του Προκόπη Παυλόπουλου προϊδεάζει για το ότι ο τέως Πρόεδρος της Δημοκρατίας δίνει απάντηση σε όλους εκείνους -και ιδίως σε Γερμανούς αξιωματούχους, πίσω από τους οποίους κρύβεται η Άγγελα Μέρκελ -που δήλωσαν ότι η μετατροπή της Αγίας Σοφίας σε τζαμί είναι «εσωτερικό ζήτημα» της Τουρκίας!\nΚατά τον Προκόπη Παυλόπουλο -κάτι που το έχει πει σε πολλούς κύκλους τελευταία- είναι όνειδος να προβάλλεται ένας τέτοιος ισχυρισμός ιδίως εντός της ΕΕ. Η μετατροπή της Αγίας Σοφίας σε τζαμί είναι πράξη πολιτιστικής βεβήλωσής της, η οποία παραβιάζει, από νομική σκοπιά, με ωμό τρόπο το διεθνές και το ευρωπαϊκό δίκαιο. Κι αυτό γιατί η μετατροπή αυτή έγινε κατά παράβαση της σύμβασης της UNESCO του 1972 για την προστασία της Παγκόσμιας Πολιτιστικής και Φυσικής Κληρονομιάς. Και αφού η σύμβαση αυτή είναι μέρος του ευρωπαϊκού κεκτημένου, η μετατροπή της Αγίας Σοφίας παραβιάζει το κεκτημένο αυτό, αλλά και τον ευρωπαϊκό πολιτισμό γενικότερα.\nΚαι είναι θετικό που ο EPLO και ο Προκόπης Παυλόπουλος «σηκώνουν» το ζήτημα της πολιτιστικής βεβήλωσης της Αγίας Σοφίας, γιατί μάλλον πάει να ξεχαστεί πίσω από άλλα θέματα «ζέουσας επικαιρότητας». Ας μην ξεχνάμε άλλωστε ότι ο τ. Πρόεδρος της Δημοκρατίας ήταν εκείνος που αντέδρασε πρώτος και αυθημερόν στην απόφαση του Ερντογάν για τη μετατροπή της Αγίας Σοφίας σε τζαμί, τηλεφωνώντας για συμπαράσταση στον Οικουμενικό Πατριάρχη Βαρθολομαίο. Ύστερα «έτρεξαν» πολλοί πίσω του.\nΚαι μάλιστα ορισμένοι με καθυστέρηση, η οποία δεν μπορεί να δικαιολογηθεί. Επιπλέον δε έχουν αρχίσει να «γκρινιάζουν» για δήθεν «υπερκινητικότητα» του Προκόπη Παυλόπουλου.\nΜάλλον όμως δεν τον ξέρουν καλά, γιατί ο τ. Πρόεδρος της Δημοκρατίας, θεσμικός πάντοτε, θεωρεί ότι η υπεράσπιση των εθνικών θεμάτων είναι θέμα νοοτροπίας και όχι άσκησης αξιωμάτων. Άρα συνεχίζεται και μετά τη λήξη της θητείας του, δίχως αυτό να σημαίνει, με κανένα τρόπο, όπως ο ίδιος επισημαίνει, ότι θέλει να «υποκαταστήσει» άλλους ή «νοσταλγεί» τα περασμένα, όπως κάποιοι διαδίδουν κακόβουλα εδώ κι εκεί. Κάτι τέτοια, όπως τονίζουν οι συνεργάτες του, δεν επηρεάζουν τον Προκόπη Παυλόπουλο. Τα έχει περάσει πολλά χρόνια τώρα και τα αντιμετωπίζει με στωικότητα και ανάλογο χιούμορ.\nΜάτι: Το ρεπορτάζ της Καθημερινής\n46 χρόνια κατοχής: Το χρέος της ελευθερίας


Με αγάπη για τη ΦΙΛΑΡΜΟΝΙΚΗ ΔΗΜΟΥ ΙΤΕΑΣ: Σεπτεμβρίου 2011\n( ΜΑΝΟΣ ΧΑΤΖΙΔΑΚΗΣ )\nΑπο τη συναυλία μας στη Λειβαδιά στις 10/9/2011\nΑναρτήθηκε από ΑΡΧΙΜΟΥΣΙΚΟΣ στις 12:59 π.μ. Δεν υπάρχουν σχόλια:\nΕτικέτες 2011, Εκδηλώσεις - Συναυλίες, Μακριά απ΄ την Ιτέα, video\n( TOM EVANS )\nΑναρτήθηκε από ΑΡΧΙΜΟΥΣΙΚΟΣ στις 12:49 π.μ. Δεν υπάρχουν σχόλια:\nΣΥΝΑΥΛΙΑ ΣΤΗ ΛΕΙΒΑΔΙΑ 10/9/2011\nΤο περασμένο Σάββατο 10/9/2011 παρουσιάσαμε ένα μουσικό πρόγραμμα με ελληνική και ξένη μουσική στα πλαίσια των πολιτιστικών εκδηλώσεων '' Τροφώνια 2011 '' στη Λειβαδιά.\nΗ Φιλαρμονική μας έκανε μια εξαιρετική εμφάνιση και γι αυτό αξίζουν θερμά συγχαρητήρια σε όλα τα παιδιά της Φιλαρμονικής που έδωσαν και την ψυχή τους για την επίτευξη της άρτιας αυτής εμφάνισης. Μετά από πολλές και εξαντλητικές πρόβες το αποτέλεσμα ήταν εξαιρετικό.\nΣ΄αυτό βοήθησαν και οι μουσικοί από την πόλη μας : Ηλίας Καλύβας (Ηλ. Μπάσο), Θανάσης Κατσουλιέρης (Ηλ. Κιθάρα), Στάθης Φλώρος (Μπουζούκι), και Φάνης Καραγιώργος (Ντραμς)\nΣτο τραγούδι ήταν η Έφη Μάνδρου.\nΚάτω σε πρώτο πλάνο ο Ηλίας Καλύβας και πιο πίσω ο Στάθης, ο Θανάσης και ο Φάνης στη ντραμς.\nΜετά τη συναυλία, κρύα μπύρα και κοντοσούβλι.\nΣτη πιο κάτω φωτογραφία και από αριστερά οι : Γιώργος Κοσμίδης ( Αρχιμουσικός Λειβαδιάς ), Έφη Μάνδρου ( Μουσικός και τραγουδίστρια Φιλαρμονικής Ιτέας), Στάθης Αρβανίτης ( Αρχιμουσικός Φιλαρμονικής Δήμου Σκιάθου και Πρόεδρος Πανελληνίου Συλλόγου Αρχιμουσικών) και Στέργιος Χατζής (Αρχιμουσικός Φιλαρμονικής Δημοτικής Ενότητας Ιτέας).\nΑναρτήθηκε από ΑΡΧΙΜΟΥΣΙΚΟΣ στις 10:43 μ.μ. Δεν υπάρχουν σχόλια:\nΕτικέτες 2011, Εκδηλώσεις - Συναυλίες, Μακριά απ΄ την Ιτέα\nΚατά τη διάρκεια του δείπνου, είχαμε την ευκαιρία να γνωριστούμε καλύτερα με τα μέλη της Φιλαρμονικής της Λειβαδιάς, πράγμα που αποδεικνύεται στην παρακάτω φωτογραφία.\nΑπό αριστερά η Μαριλένα Παπαναστασίου και η Αγάθη Κουλελή αλά μπρατσέτα με την κοπέλα από τη Λειβαδιά. Κάτω στιγμές από το δείπνο, όπου Ιτιώτες και Λειβαδίτες τρώνε και τσουγκρίζουν τα ποτήρια.\nΠάνω η Έφη η Μάνδρου καθώς τραγουδάει '' Το παλιό Ρολόϊ '' του Μάνου Λοϊζου, ενώ κάτω, στιγμές αποφόρτισης, καθώς η συναυλία μόλις είχε τελειώσει και όλα είχαν πάει τέλεια.\nΚάτω και στο κέντρο ο πρόεδρος του ΠΑ.ΣΥ.Δ.Α.Υ.Φ.Ο-Ο.Τ.Α (Πανελλήνιος Σύλλογος Διευθυντών, Αρχιμουσικών, Υπαρχιμουσικών Φιλαρμονικών Ορχηστρών- Οργανισμών Τοπικής Αυτοδιοίκησης) κος Στάθης Αρβανίτης και τα μέλη του Συλλόγου και Αρχιμουσικοί Ιτέας και Λειβαδιάς, από αριστερά κκ. Στέργιος Χατζής και Γιώργος Κοσμίδης.\nΑναρτήθηκε από ΑΡΧΙΜΟΥΣΙΚΟΣ στις 10:22 μ.μ. Δεν υπάρχουν σχόλια:\nΗ συναυλία τέλειωσε και ο πρόεδρος του πολιτιστικού Οργανισμού του Δήμου Λειβαδιάς μας χαρίζει την ανθοδέσμη. Κάτω και στο τέλος της βραδιάς, οι δύο Φιλαρμονικές υπό τη διεύθυνση του Αρχιμουσικού κ. Γιώργου Κοσμίδη, παίζουν μαζί το τραγούδι σύμβολο της Λειβαδιάς, '' 40 Παλληκάρια από τη Λειβαδιά ''.\nΚάτω και πάλι η Έφη με το '' Μην τον ρωτάς τον ουρανό '' του Μάνου Χατζιδάκη. Κάτω και σε πρώτο πλάνο, ο Ηλίας Καλύβας ( Ηλ. Μπάσο) και πιο πίσω οι Στάθης Φλώρος (Μπουζούκι), Θανάσης Κατσουλιέρης ( Ηλ. Κιθάρα) και Φάνης Καραγιώργος (Ντραμς) που μας βοήθησαν σημαντικά σε αυτή τη συναυλία.\nΚάτω, πριν τη συναυλία και νωρίς το απόγευμα ποζάρουμε για μια εκ των προτέρων φωτογραφία. Από αριστερά οι : Στέργιος Χατζής, Γιώργος Κοσμίδης, Αγάθη Κουλελή, Σταυρούλα Αργυροπούλου, Πέγκυ Λεοντοπούλου, Ασημίνα Βαρζακάνου και Έφη Μάνδρου.\nΑναρτήθηκε από ΑΡΧΙΜΟΥΣΙΚΟΣ στις 10:10 μ.μ. Δεν υπάρχουν σχόλια:\nΣΥΝΑΥΛΙΑ ΣΤΗ ΛΕΙΒΑΔΙΑ\nΤΟ ΣΑΒΒΑΤΟ 10 ΣΕΠΤΕΜΒΡΙΟΥ ΣΥΜΜΕΤΕΧΟΥΜΕ ΣΕ ΣΥΝΑΝΤΗΣΗ ΦΙΛΑΡΜΟΝΙΚΩΝ ΣΤΗ ΛΕΙΒΑΔΙΑ ΣΤΑ ΠΛΑΙΣΙΑ ΤΩΝ ΠΟΛΙΤΙΣΤΙΚΩΝ ΕΚΔΗΛΩΣΕΩΝ ¨ ΤΡΟΦΩΝΕΙΑ 2011¨\nΗ ΦΙΛΑΡΜΟΝΙΚΗ ΜΑΣ ΘΑ ΠΑΡΟΥΣΙΑΣΕΙ ΕΝΑ ΗΜΙΩΡΟ ΜΟΥΣΙΚΟ ΠΡΟΓΡΑΜΜΑ ΜΕ ΞΕΝΗ ΚΑΙ ΕΛΛΗΝΙΚΗ ΜΟΥΣΙΚΗ.\nΟΠΤΙΚΟΑΚΟΥΣΤΙΚΟ ΥΛΙΚΟ ΘΑ ΑΝΑΡΤΗΘΕΙ ΑΜΕΣΩΣ ΜΕΤΑ ΤΗ ΣΥΝΑΥΛΙΑ.\nΣΤΗ ΣΥΝΑΥΛΙΑ ΑΥΤΗ ΣΥΜΜΕΤΕΧΟΥΝ ΚΑΙ ΟΙ ΜΟΥΣΙΚΟΙ ΑΠΟ ΤΗΝ ΠΟΛΗ ΜΑΣ : ΗΛΙΑΣ ΚΑΛΥΒΑΣ (ΗΛ. ΜΠΑΣΟ), ΘΑΝΑΣΗΣ ΚΑΤΣΟΥΛΙΕΡΗΣ (ΗΛ. ΚΙΘΑΡΑ), ΣΤΑΘΗΣ ΦΛΩΡΟΣ (ΜΠΟΥΖΟΥΚΙ), ΚΑΙ ΦΑΝΗΣ ΚΑΡΑΓΙΩΡΓΟΣ (ΝΤΡΑΜΣ).\nΣΤΟ ΤΡΑΓΟΥΔΙ Η ΕΦΗ ΜΑΝΔΡΟΥ.\nΑναρτήθηκε από ΑΡΧΙΜΟΥΣΙΚΟΣ στις 11:50 μ.μ. Δεν υπάρχουν σχόλια:\nΕτικέτες 2011, Ευχές-Ανακοινώσεις, Μακριά απ΄ την Ιτέα


«Μας χωρίζει μόνο ο φιλές» (vid) | Βόλεϊ: Κύπελλο Γυναικών | gazzetta.gr\nΠέμπτη, 03 Μαρτίου 2016 - 18:22\n«Μας χωρίζει μόνο ο φιλές» (vid)\nΣτο ότι μεταξύ των ομάδων δεν υπάρχει καμία αντιπαλότητα στάθηκαν οι προπονητές των Παναθηναϊκού, Ολυμπιακού, ΑΕΚ και Ηλιούπολης στην συνέντευξη Τύπου του φάιναλ φορ Κυπέλλου Γυναικών. ΧΙΟΣ ΑΠΟΣΤΟΛΗ: ΦΩΤΗΣ ΚΑΡΑΚΟΥΣΗΣ\nΜε δεδομένα τα όσα έγιναν χθες στη Τούμπα, στην σημερινή συνέντευξη Τύπου των προπονητών των ομάδων του φάιναλ φορ Κυπέλλου Γυναικών «Astra Airlines», η αναφορά στην βία δεν γινόταν να λείπει. Οι Μπράνκο Κοβάσεβιτς, Γιώργος Ρούσης, Δήμητρα Λυκογιάννη και Μανώλης Ρουμελιώτης ανέφεραν πως δεν πρέπει να γίνονται επεισόδια, ενώ επισήμαναν πως τις ομάδες τις χωρίζει μόνο ένας φιλές και τίποτα άλλο.\n«Στο βόλεϊ μόνο το φιλέ μας χωρίζει, τίποτα άλλο»\nΟ προπονητής του Ολυμπιακού Μπράνκο Κοβάσεβιτς αναφέρθηκε και στα όσα γίνονται στην πατρίδα του και συγκεκριμένα στα παιχνίδια του Ερυθρού Αστέρα με την Παρτιζάν, τονίζοντας όμως πως δεν υπάρχει μεταφορά χούλιγκαν σε άλλα αθλήματα. Όσον αφορά το φάιναλ φορ, ο έμπειρος Σέρβος προπονητής επισήμανε πως αν οι παίκτριές του παίξουν το βόλεϊ που μπορούν θα κατακτήσουν τον τίτλο.\nΑρχικά ανέφερε: «Συγχαρητήρια στους διοργανωτές. Θέλουμε να δείξουμε επίσης την συμπαράσταση μας στους μετανάστες που περνούν αυτή την δύσκολη φάση στην ζωή τους. Όλες οι ομάδες έχουν τους ίδιους στόχους, κάποιες έχουν περισσότερες πιθανότητες, κάποιες άλλες λιγότερες. Πριν την κλήρωση Ολυμπιακός και Παναθηναϊκός ήμασταν τα φαβορί, αλλά τώρα θα πρέπει να παίξουμε μεταξύ μας και μόνο ένας θα παίξει τελικό. Πιστεύω ότι αν παίξουμε το βόλεϊ που μπορούμε τα πράγματα θα είναι καλύτερα και πιο εύκολα για εμάς. Δεν υπάρχει κάποιο μεγάλο μυστικό. Οι ομάδες γνωρίζονται μεταξύ τους. Σίγουρα είναι διαφορετικό το κύπελλο από το πρωτάθλημα γιατί δεν υπάρχει δεύτερη ευκαιρία. Αυτό που λέω όμως στις παίκτριες μου είναι να μην σκέφτονται το αποτέλεσμα, αλλά το πώς θα παίξουν το βόλεϊ που ξέρουν».\nΓια την βία: «Στην πατρίδα μου έχουμε την κόντρα Ερυθρού Αστέρα- Παρτιζάν, αλλά στο άθλημα σπάνια μεταφέρονται οπαδοί από το ποδόσφαιρο. Εμείς στο βόλεϊ έχουμε μόνο το φιλέ που μας χωρίζει, τίποτα άλλο».\n«Στόχος μας είναι ο τίτλος»\nΟ προπονητής του Παναθηναϊκού Γιώργος Ρούσης εξέφρασε την χαρά του γιατί το φάιναλ φορ διεξάγεται στην Χίο, ένα ακριτικό νησί που το τελευταίο διάστημα αντιμετωπίζει σημαντικά προβλήματα, κάλεσε τον κόσμο να βρεθεί στο γήπεδο και να ξεφύγει από την καθημερινότητά του, ενώ δεν έκρυψε πως θέλει κάποια στιγμή να παίξει σε φάιναλ φορ ως φαβορί.\nΑρχικά ο νεαρός τεχνικός ανέφερε: «Θα ήθελα να σας πω ότι είμαι χαρούμενος που ο Παναθηναϊκός είναι παρών σε αυτό το φάιναλ φορ. Έχει διπλή σημασία αυτή η διοργάνωση στη Χίο, λόγω όλων αυτών που συμβάντων στα ακριτικά νησιά με τους πρόσφυγες. Καλούμε τον κόσμο να ξεφύγει από την καθημερινότητα και να έρθει στο γήπεδο να απολαύσει βόλεϊ. Το κύπελλο δεν έχει σχέση με το πρωτάθλημα, επίσης δεν έχει σημασία τι έγινε στα προηγούμενα ματς. Ο θεσμός είναι διαφορετικός, βαραίνει και αγχώνει περισσότερο, γιατί κρίνεται τίτλος και το κίνητρο είναι μεγαλύτερο. Στόχος μας είναι ο τίτλος, ξέρουμε ότι δεν είναι εύκολο, αλλά θα τα δώσουμε όλα. Θα ήθελα οι παίκτριες μου να με εκπλήξουν και να κάνουν ένα πολύ καλό παιχνίδι. Δεν υπάρχουν μυστικά, η σεζόν έχει προχωρήσει αρκετά. Το παράπονο μου είναι ότι θα ήθελα μια φορά να ερχόμουν ως φαβορί».\nΓια την βία: «Είμαι γενικά κατά της βίας σαν άνθρωπος. Με τους αντίπαλους προπονητές και τις αντίπαλες αθλήτριες δεν έχουμε να χωρίσουμε τίποτα».\nΣε ερώτηση για την απουσία της Μαρίας Νομικού και για το αν η εμφάνιση στο Ρέντη (ήττα 3-2 ο Παναθηναϊκός) δίνει παραπάνω ελπίδες, ο τεχνικός του Παναθηναϊκού είπε: «Η Νομικού είναι βασικότατο στέλεχος. Η ομάδα χτίστηκε γύρω της. Είναι από τις σημαντικότερες προσθήκες που κάναμε το καλοκαίρι και μας θα μας έδινε παραπάνω λύσεις. Δυστυχώς δεν θα την έχουμε. Οφείλουμε να παίξουμε και για αυτή και να καλύψουμε το κενό της. Θα προσπαθήσουμε να μην φανεί η απουσία της. Όσο για την παρουσία μας στα ματς με τον Ολυμπιακό στο πρωτάθλημα, κάτι δεν κάναμε σωστά, αφού τα χάσαμε και τα δύο. Ήμασταν βελτιωμένοι στο Ρέντη, αλλά θα πρέπει να αλλάξουμε κάποια πράγματα για να κερδίσουμε αύριο».\n«Έχουμε καλό κίνητρο»\nΗ τεχνικός της Ηλιούπολης Δήμητρα Λυκογιάννη δεν θα μπορούσε να κρύψει την χαρά της για την πρώτη συμμετοχή της ομάδας σε φάιναλ φορ, μια πρώτη συμμετοχή που ωστόσο μπορεί να είναι και το μεγάαλο κίνητρο για τις παίκτριές της.\nΑναλυτικά ανέφερε: «Ευχαριστούμε για την φιλοξενία το νησί της Χίου. Είναι μια ιστορική στιγμή για τον σύλλογο. Θέλουμε να δείξουμε με την παρουσία μας ότι άξια βρισκόμαστε σε αυτό το φάιναλ φορ. Σίγουρα εμείς δεν έχουμε αντίστοιχη εμπειρία από τέτοιες διοργανώσεις και ελπίζω αυτό να είναι ένα καλό κίνητρο για τους αγώνες. Στο κύπελλο κρίνεται ένας τίτλος και οι αθλήτριες πρέπει να βγάλουν το καλύτερο δυνατό.\nΣυμφωνώ απόλυτα με την απόφαση της Ομοσπονδίας να έρθει η διοργάνωση στη Χίο. Ο αθλητισμός είναι πηγή χαράς».\n«Διαβασμένοι και παθιασμένοι»\nΤέλος ο προπονητής της ΑΕΚ Μανώλης Ρουμελιώτης αφού αρχικά ευχαρίστησε τους τοπικούς φορείς, στάθηκε στο ότι είναι σημαντικό για την ομάδα του που βρίσκεται στο φάιναλ φορ, παρά τα πολλά προβλήματα, ενώ εππισήμανε πως αυτά τα προβλήμαατα θα παθιάσουν ακόμα περισσότερο τις παίκτριες της Ένωσης.\nΑρχικά ο έμπειρος προπονητής ανέφερε: «Ευχαριστούμε τον Δήμο της Χίου και όλους τους φορείς μας δίνουν την ευκαιρία να επισκεφτούμε αυτό το όμορφο νησί και να δώσουμε χαρά στους κατοίκους του. Το φάιναλ φορ αυτό είναι για εμάς ιδιαίτερα σημαντικό με τα προβλήματα που έχουμε φέτος. Θέλουμε να φανούμε διαβασμένοι απέναντι στους αντιπάλους μας και παράλληλα παθιασμένοι. Ο κάθε προπονητής σε νοκ αουτ παιχνίδια έχει σκεφτεί σίγουρα κάποιες αλλαγές που μπορεί να φέρουν την ομάδα του σε πλεονεκτική θέση. Βέβαια οι ομάδες έχουν παίξει αρκετά παιχνίδια μεταξύ τους και γνωρίζονται καλά. Η επιτυχία της κάθε ομάδας είναι να μετατρέψει το άγχος σε θετική ενέργεια».\n«Κάποιοι να κάνουν καλύτερα την δουλειά τους»\nΓια την βία είπε: «Καταδικάζουμε επεισόδια σαν τα χθεσινά, πόσο μάλλον όταν γίνονται στο άθλημα μας. Τα αίτια είναι βαθύτερα δεν είναι μόνο οπαδικά. Υπάρχουν άνθρωποι που είναι υπεύθυνοι και πρέπει να κάνουν καλύτερα την δουλειά τους. Εμείς οφείλουμε από την πλευρά να μην οξύνουμε τα πνεύματα και να δίνουμε τον καλύτερο μας εαυτό».\n«Να γίνει μια γιορτή το βόλεϊ»\nΣτην συνέχεια τον λόγο πήραν τοπικοί φορείς, αλλά και ο Γενικός Γραμματέας της ΕΟΠΕ Παναγιώτης Σιδέρης τονίζοντας τα εξής:\nΠαναγιώτης Σιδέρης (Γενικός Γραμματέας ΕΟΠΕ): «Η Χίος είναι ένα νησί που το συνδέει μακρά ιστορία και κουλτούρα πολιτισμού. Η διοργάνωση του Φάιναλ Φορ του Κυπέλλου Γυναικών «Astra Airlines» θα αποτελέσει μία μεγάλη γιορτή για την τοπική κοινωνία, τα νέα παιδιά και όλοι θα απολαύσουν ωραίο θέαμα από τέσσερις πολύ καλές ομάδες. Ταξιδεύσαμε όλοι μαζί από Αθήνα, ομοσπονδία, ομάδες, Διαιτητές, Δημοσιογράφοι. Θέλουμε σαν ομοσπονδία βόλεϊ να δείξουμε μία άλλη πλευρά, το κοινωνικό πρόσωπο του αθλητισμού. Θέλω να ευχαριστήσω την Δημοτική Αρχή, τον Δήμαρχο, το Νομικό Πρόσωπο του Δήμου, την Περιφέρεια Βορείου Αιγαίου, όπως και τα Σωματεία της Χίου.\nΕυχαριστούμε για την φιλοξενία και είμαστε βέβαιοι ότι οι αγώνες θα στεφθούν από επιτυχία. Παράλληλα με την διοργάνωση θα διεξαχθεί σεμινάριο για προπονητές φυσικής αγωγής, είναι η δεύτερη φορά που θα συμβεί τα τελευταία δύο χρόνια στη Χίο. Δίνεται η ευκαιρία μέσα από αυτή την διοργάνωση στα νέα παιδιά να επιλέξουν το άθλημα του βόλεϊ και έτσι να ενισχυθούν και τα τοπικά σωματεία».\nΔημήτρης Καράλης (Αντιδήμαρχος Χίου): «Θέλω να καλωσορίσω με την σειρά μου τις ομάδες. Θέλω να πιστεύω ότι θα έχουμε μία πολύ καλή διοργάνωση και να δείξουμε ότι τέτοια event μπορούν να γίνουν με επιτυχία στο νησί μας».\nΑναστάσιος Ποδιάς (Πρόεδρος Τοπικής Επιτροπής Βόλεϊ): «Καλωσορίζω τις αποστολές ομάδων. Εμείς είμαστε καθαρά ερασιτέχνες, βάζουμε από τον ελεύθερο χρόνο και από τις άδειες μας τσέπες. Χαιρόμαστε να βλέπουμε τις ισχυρές ομάδες να έχουν καλές σχέσεις. Θέλω να ευχαριστήσω τον Πρόεδρο και το Δ.Σ. της ΕΟΠΕ που μας ανέθεσαν την διοργάνωση. Θα έχουμε κάποια προβληματάκια γιατί μας λείπει η εμπειρία, αλλά έχουμε μεγάλη θέληση και αγάπη για το άθλημα. Η βία δεν υπάρχει στη Χίο και θα δείτε ότι όλα θα κυλήσουν ομαλά».\nΠαντελής Καμπούρης (Πρόεδρος Νομικού Προσώπου): «Τα εισιτήρια για τον 1ο ημιτελικό Παναθηναϊκός- Ολυμπιακός, έχουν εξαντληθεί από τις προεγγραφές. Υπάρχουν διαθέσιμα εισιτήρια για τον 2ο ημιτελικό ΑΕΚ- Ηλιούπολη. Συνολικά μαζί με τις προσκλήσεις τα εισιτήρια είναι 348 και θα αρχίσουν να διατίθενται από σήμερα στις 17:00 έξω από το Δημαρχείο στο κιόσκι. Απαραίτητη είναι η επίδειξη ταυτότητας, ενώ ρητά τονίζεται ότι κάθε φίλαθλος δικαιούται να πάρει ένα εισιτήριο».


Η αλήθεια για τους Αγγέλους που λίγοι γνωρίζουν Η αλήθεια για τους Αγγέλους που λίγοι γνωρίζουν | Epirusblog.gr | Ιωάννινα Ήπειρος Ελλάδα\nΣυμβαίνει σε διάφορα χρονικά σημεία, τόσο γενικά για την ανθρωπότητα, όσο και ατομικά. Κάθε φορά που εμφανίζονται, είναι φαντασμαγορικό. Ούτε ένας τους δεν έχει σωματική υπόσταση.\nΟι Άνθρωποι αποφάσισαν πάλι πως όταν τους επισκέπτεται μια αγγελική οντότητα, για να δώσουν στην επίσκεψη κύρος και εξήγηση, πρέπει να του βάλουν δέρμα και φτερά, και να του δώσουν όνομα.\nΊσως ο Μωυσής περιέγραψε την εμφάνιση αγγέλου με τον πιο ξεκάθαρο τρόπο, σαν φλεγόμενη βάτο.\nΦωτιά η οποία δεν αναλώνεται αφ’ εαυτού, ή στροβιλιζόμενη ιριδίζουσα σφαίρα, είναι καλή περιγραφή της αγγελικής ενέργειας. Πράγματι, η φλεγόμενη βάτος ήταν ένας άγγελος.\nΤο δραματικό με τις αγγελικές ενέργειες είναι ότι εμφανίζονται όταν δεν το περιμένετε, σαν μπάλα ενέργειας ερχόμενης προς εσάς.\nΕνίοτε εμφανίζονται διαπερνώντας έναν τοίχο! Είναι ιριδίζοντες, ορισμένοι με εμφάνιση σαν φωτιά, κι έχουν μια τάση να τρομοκρατούν τον Άνθρωπο!\nΓιατί λοιπόν να φοβόσαστε μια όμορφη γυναίκα με άσπρη φορεσιά και φωτοστέφανο; [γέλιο του Κρύων].\nΟι άγγελοι το λένε αυτό επειδή δε μοιάζουν έτσι! Αγαπητοί μου, δεν είναι εδώ για να σας τρομάξουν, αλλά μάλλον για να παρουσιαστούν με όλη τους την ομορφιά και το μεγαλείο – τόσο σπουδαίοι που μερικοί δεν μπορούν καν να τους αντικρύσουν. Είναι μεγαλοπρεπείς.\nΕίναι μια συλλογική ενέργεια. Δεν υπάρχει ατομικός άγγελος. Μπορεί να τον βλέπετε σαν έναν άγγελο, όπως βλέπετε το σώμα σας σαν μια ατομική οντότητα, αλλά δεν γνωρίζετε τη σούπα της αγγελικής δύναμης.\nΟι άγγελοι μιλούν με πολλές φωνές, αλλά μιλούν μέσα στο κεφάλι σας, όχι εξωτερικά σαν ηχητικές δονήσεις. Μιλούν ξεχωριστά σ’ έναν Άνθρωπο, αλλά είναι η συλλογική φωνή των πολλών, που γίνεται αντιληπτή και «ακούγεται» σαν μία.\nΔείτε την συνέχεια στο βίντεο από το κανάλι “Χρήστος Κιτσινάμας”:


La Roche Posay PROMO Effaclar Duo (+), 40ml + Effaclar Lotion, 200ml + ΔΩΡΟ Effaclar Gel Moussant, 50ml + Effaclar Mask, 3ml - Inatural.gr - Online Φαρμακείο, Αντιηλιακά, Προϊόντα Αδυνατίσματος, Καλλυντικά προσώπου και σώματος, KORRES, APIVITA, FREZYDERM, LIERAC\nΑΡΧΙΚΗ ΣΕΛΙΔΑ/Γυναίκα & Ομορφιά/Περιποίηση προσώπου/Διορθωτικό Προσώπου/La Roche Posay PROMO Effaclar Duo (+), 40ml + Effaclar Lotion, 200m...\nLa Roche Posay PROMO Effaclar Duo (+), 40ml + Effaclar Lotion, 200ml + ΔΩΡΟ Effaclar Gel Moussant, 50ml + Effaclar Mask, 3ml\nΕξειδικευμένη φροντίδα για το λιπαρό δέρμα με τάση ακμής\nLa Roche Posay - Effaclar Duo (+), 40ml\nΣυσφίγγει και εξυγιαίνει τους πόρους και χαρίζει στην επιδερμίδα ομοιόμορφη όψη. Εχει δροσερή και μη λιπαρή υφή. Απορροφάται άμεσα, χαρίζει 24ωρη ενυδάτωση και ματ αποτέλεσμα που διαρκεί.\nΣτυπτική λοσιόν καθαρισμού με μικροαπολεπιστική δράση. Κατάλληλη για δέρμα με ατέλειες.\n+ ΔΩΡΟ La Roche Posay - Effaclar Gel Moussant Purifiant, 50ml\nΑφρώδες gel καθαρισμού για το μικτό-λιπαρό δέρμα το οποίο καθαρίζει και εξυγιαίνει την επιδερμίδα χωρίς να την ερεθίζει.\nΑπομακρύνει τους ρύπους και το πλεονάζον σμήγμα, αφήνοντας την επιδερμίδα καθαρή και φρέσκια. Δεν περιέχει σαπούνι, χρωστικές και parabens.\n+ ΔΩΡΟ La Roche Posay - Effaclar Μάσκα Καθαρισμού, 3ml\nΜάσκα Καθαρισμού των πόρων & ρύθμισης του σμήγματος.\nVichy Dermablend Dull Skin Corrector - Μωβ , 4.5gr\nΔιορθωτικό προσώπου για τον κίτρινο & τον καφέ τόνο της επιδερμίδας σε μω...\nVichy Dermablend Veins Corrector - Κίτρινο, 4.5gr\nΔιορθωτικό προσώπου σε κίτρινο χρώμα - καλύπτει κάτω από τα μάτια μπλε & ...\nVichy Dermablend Brown Spot Corrector Πορτοκαλί, 4.5gr\nΔιορθωτικό προσώπου σε πορτοκαλί χρώμα - καλύπτει τις καφέ κηλίδες (υπέρχρωση).


Μικροί λογοτέχνες γράφουν παραμύθια… – ΚΑΤΑ… ΤΕΙΧΗ\nΟι μικροί λογοτέχνες\nΑπό τη Λίλια Ιακωβάκη\nΚάθε μαθητής μας, όταν παίζει με τις λέξεις, συμπεριφέρεται σαν ποιητής, μεταμορφώνεται σε έναν μικρό λογοτέχνη, καθώς φτιάχνει τον δικό του κόσμο. Μέσα από το παραμύθι, από τις ιστορίες που κατασκευάζει βρίσκει το κάθε παιδί αυτόν το ζωτικό, ενδιάμεσο χώρο ανάμεσα στην πραγματικότητα, η οποία τον πιέζει με τα πρέπει και τις υποχρεώσεις της, και τον δικό του κόσμο, τον κόσμο των ψυχικών εξερευνήσεων, με τον οποίο αντέχει, αποδέχεται και μεταπλάθει την εξωτερική πραγματικότητα. Στο μάθημα της Νεοελληνικής Γλώσσας και της Νεοελληνικής Λογοτεχνίας οι μαθητές της Α’ Γυμνασίου έγραψαν τις δικές τους ιστορίες, για να εκφράσουν τα άγχη, τους φόβους τους αλλά και τη χαρά, την ανακούφιση, τη δημιουργικότητά τους απέναντι σε μια ομολογουμένως πιεστική πραγματικότητα. Είναι ενδιαφέρον να παρατηρήσουμε εμείς οι μεγάλοι ότι κοινός τους φόβος είναι ότι δεν μπορούν να ανταποκριθούν στις προσδοκίες γονιών και εκπαιδευτικών. Τίποτα δεν είναι αρκετό, όσο κι αν προσπαθούν. Nιώθουν ότι συνέχεια πρέπει να προσπαθούν περισσότερο, για να ανταποκριθούν στις υποχρεώσεις και τις απαιτήσεις της σχολικής πραγματικότητας ,απαξιώνοντας, έτσι, τον δικό τους τρόπο. Από την άλλη, μέσα από τις ιστορίες τους ,επιτέλους, ακούγεται η δικιά τους φωνή και η δικιά τους επιθυμία να ανακαλύψουν «ανοίγματα», χαρά και ζωή σε μια πραγματικότητα ενηλίκων, η οποία τους φαντάζει σκληρή, άκαμπτη και άχαρη. Εμείς, λοιπόν, οι ενήλικες, τα αργοκίνητα όντα, ίσως να κινητοποιηθούμε εάν διαβάσουμε αυτές τις ιστορίες των παιδιών, οι οποίες είναι γεμάτες αγάπη, ανοχή, ζωή και ελπίδα.\nΚοιτάω γύρω μου, δεν ξέρω τι με αγχώνει τόσο πολύ. Η βροχή, η φουρτουνιασμένη θάλασσα ή οι κραυγές των υπόλοιπων επιβατών; Νομίζω πως ανακατεύομαι. Λες να είναι πλέον πολύ αργά να τους ζητήσω να κατέβω; Σύννεφα, αστραπές, καταρρακτώδης βροχή πέφτει απ’ τον ουρανό, σαν να τον πληγώσαμε και άρχισε να κλαίει. Παιδιά που φωνάζουν και… εγώ να κοιτάω χωρίς πολλά λόγια τον ουρανό, σκεπτόμενη αν αυτό θα ήταν το τέλος. Θυμάμαι όταν ήμουν μικρή πως θα έτρεχα στην αγκαλιά της μητέρας μου και θα έχωνα το κεφάλι μου σ’ ένα μαξιλάρι, ώστε να μην ακούω, τους ήχους των Αστραπών. Έχω γίνει μούσκεμα και τα παπούτσια μου έχουν γεμίσει νερά. Το κατάστρωμα έχει πλημμυρίσει.\nΣταματούν οι κραυγές. Επικρατεί ησυχία. Πλέον ακούγεται μόνο ο ήχος της ατελείωτης βροχής που πέφτει με μανία στην αγριεμένη θάλασσα. Η ώρα περνάει γρήγορα. Ακούγονται ψίθυροι, που συνεχώς δυναμώνουν. Γυρνάω το κεφάλι μου, αλλά κανένας τριγύρω. Ξαφνικά εξαφανίζονται όλα. Επικρατεί σκοτάδι. Ακούω φωνές. «Φαίη ξύπνα. Θα αργήσουμε για το σχολείο». Ανοίγω τα μάτια μου. Ήταν όλα ένα όνειρο.\nΕΝΑ ΗΘΙΚΟ ΔΙΔΑΓΜΑ\nΥπήρχε ένας χωριάτης, οποίος ήταν πολύ φτωχός. Του άρεσε να αρμέγει ,να φροντίζει τα ζώα και να φροντίζει την οικογένειά του. Το όνομα του ήταν James Carlon\nΜια μέρα,όμως, εκεί που άρμεγε, έρχεται στο χωριό ένας τύπος με ένα ακριβό αμάξι ,φορούσε χρυσά γυαλιά και φαινόταν από μακριά ότι αυτός ο άνθρωπος είχε πολλά λεφτά. Επίσης, το αμάξι το οδηγούσε ένας σοφέρ. Ο καημένος ο φτωχός χωριάτης τον βλέπει και πάει σιγά σιγά προς αυτόν. Του λέει:\n-Τι θέλεις εδώ πέρα εσύ;\n-Εγώ ήρθα εδώ, για να σε κάνω πλούσιο.\n-Και, δηλαδή, πώς θα με κάνεις πλούσιο εσύ;\n-Άμα έρθεις μαζί μου, θα δεις.\n-Μα εγώ έχω οικογένεια ,έχω αγελάδες και πολλά άλλα ζώα.Αυτά τι θα τα κάνω;\n-Δεν τα χρειάζεσαι αυτά, άμα έρθεις να δεις πως είναι η πόλη τότε θα με καταλάβεις. Δε θα θες να βλέπεις ούτε με τα κυάλια αυτό το μέρος.\n-Άντε καλά.Θα έρθω αλλά ελπίζω αυτά που είπες να είναι αλήθεια.\n-Έμπα μέσα στην πόρσε και θα δεις.\nΟ χωριάτης αναρωτήθηκε από μέσα του τι είναι αυτό το πόρσε. Πήγε, λοιπόν, στην πόλη με αυτόν τον άγνωστο. Όταν έφτασαν, το πρώτο πράγμα, που του είπε ο πλούσιος, ήταν να κλέψει μια τράπεζα.\nΟ James δέχτηκε με δισταγμό. Κατάλαβε ,λοιπόν, ότι για να έχεις χρήματα πρέπει να κλέψεις. Ενώ έκλεβε την τράπεζα, ακούστηκε ο συναγερμός και σε λίγα λεπτά είχε φτάσει η αστυνομία. Τον έπιασαν και τον έβαλαν φυλακή για πέντε χρόνια. Ο πλούσιος τύπος είχε εξαφανιστεί αντί να τον υπερασπιστεί.\nΜετά από πέντε χρόνια , ο James βγήκε από τη φυλακή και αποφάσισε να πάει στην οικογένειά του. Όμως, όταν γύρισε στο χωριό, αντίκρισε κάτι που δεν το περίμενε. Είδε όλα τα ζώα του νεκρά και έμαθε οτι η οικογένειά του τον εγκατέλειψε.\nΤο ηθικό δίδαγμα που μαθαίνουμε από αυτή την ιστορία είναι οτι δεν πρέπει να παρατάμε την οικογένειά μας για κανένα λόγο.\nΤΟ ΣΥΝΝΕΦΟ ΤΟΥ ΠΟΛΕΜΟΥ\nΉταν κάποτε ένα όμορφο και ειρηνικό χωριό. Όμως το έδαφος ήταν διαφορετικό, ο αέρας πιο καθαρός. Οι ντόπιοι κάτοικοι πετούσαν πραγματικά… στα σύννεφα! Παντού, εάν γυρνούσες το κεφάλι σου, θα έβλεπες συννεφολούλουδα, συννεφόδεντρα, συννεφανθρώπους!\nΖω κι εγώ σε αυτό το χωριό. Οι Συννεφάνθρωποι είναι λίγοι εδώ και μου μοιάζουν. Όμως, υπάρχουν και άλλου είδους άνθρωποι, στον πανέμορφο τόπο μας. Υπάρχουν και οι διπρόσωποι, πανούργοι, πάμπλουτοι και πολύ εχθρικοί συγχωριανοί. Ήθελαν πάντα τη γη… εεε το σύννεφο μόνο για τον εαυτό τους και πάντα είχαν και θα έχουν την εξουσία! Αυτοί είναι οι συννεφοφάγοι, υπεύθυνοι για όλα τα κακά σε αυτό το μικρό σύννεφο πάνω από το Βεζούβιο.\nΑπό μικρή ήθελα να κατασκευάσω μια μηχανή και να πάω στον κόσμο κάτω από το σύννεφο. Να δω τι κρύβεται κάτω από το πυκνό φύλλωμα των δέντρων, πίσω από τα πελώρια χιονισμένα βουνά, κάτω από την επιφάνεια των κρύων λιμνών. Αλλά αυτό που ήθελα περισσότερο ήταν να δω τι κρύβεται μέσα στο γιγάντιο ηφαίστειο, ακριβώς κάτω από τα πόδια μας! Μάταια όλα αυτά τα όνειρα! Η μαμά μου δεν με άφηνε.\nΉταν μια ηλιόλουστη μέρα, όταν πήγα για πρώτη φορά στο καινούριο μου σχολείο. Όλα τα παιδιά με κοιτούσαν περίεργα. Το βλέμμα τους, όταν διασταυρωνόταν με το δικό μου, το ένιωθα ψυχρό. Ένα ρίγος με διαπέρασε! Φαινόντουσαν σαν να με ήξεραν, εγώ όμως δεν τους είχα δει ποτέ. Όλοι είχαν μια χρυσή φλέβα στο μέτωπό τους και περπατούσαν καμαρωτοί στον διάπλατο διάδρομο του σχολείου.\nΒιαζόμουν να πάω στο μάθημα της πληροφορικής. Έτρεχα γρήγορα, κοιτούσα στο πάτωμα τα σκαλοπάτια να μην χάσω κανένα. Δέκα, έντεκα, δώδεκα…\nΈνας θόρυβος ακούστηκε στα αυτιά μου. Μετά από λίγο συνειδητοποίησα ότι, χωρίς να το καταλάβω, είχα κλείσει πάρα πολύ σφιχτά τα μάτια μου. Αρνιόμουν να τα ανοίξω, ώσπου άκουσα μια φωνή να μου λέει «Είσαι καλά; Μα τι βλάκας!» και να με δελεάζει να τα ανοίξω. Τελικά, αντικρίζω ένα ψηλόλιγνο αγόρι να με κοιτά με τα καστανά του μάτια και τα ατίθασα, επίσης, καστανά μαλλιά του να πέφτουν αεράτα στην άκρη του προσώπου του και να μου δίνει το χέρι του για να με βοηθήσει να σηκωθώ. Επαναλαμβάνει «Είσαι καλά; Συγγνώμη, είμαι πολύ αδέξιος τελικά! Βιαζόμουν να πάω στο μάθημα μουσικής». Εγώ του απαντάω λίγο ζαλισμένη από το χτύπημα «Εγώ πάω… ,μάλλον πήγαινα στη πληροφορική, αλλά, όπου να ‘ναι χτυπάει το κουδούνι». «Ποιος είσαι;» τον ρώτησα αδιάφορη «Δεν σε έχω ξαναδεί εδώ». «Είμαι ο Άγγελος» μου απαντά «Εσύ;». «Αλεξάνδρα με λένε»…\nΠέρασε πολύς καιρός. Ο Άγγελος και εγώ γίναμε κολλητοί φίλοι. Μαζί συνεχίσαμε σε όλη μας τη ζωή. Ο ένας βοηθούσε τον άλλον. Μέχρι που μια μέρα, ένας κακοπροαίρετος συννεφοφάγος, από τους πολλούς, αποφάσισε να μοιράσει ψεύτικα λόγια στον καθένα μας για τον άλλον. Όμως, εμείς είμαστε γαλαζοαίματοι, από τους λίγους αγωνιστές του χωριού. Δεν πιστέψαμε ούτε λέξη από αυτά που μας είπε! Είχε αρχίσει ήδη ο πόλεμος ανάμεσα στους Χρυσούς και τους Γαλαζοαίματους!\nΤα πτώματα των αθώων ανθρώπων ήταν ξαπλωμένα στο έδαφος του πεδίου της μάχης. Όλα ήταν καμμένα συντρίμμια. Κανένας δεν είχε ακόμα νικήσει για την κυριαρχία ολόκληρου του σύννεφου, γιατί αυτός ήταν ο σκοπός του πολέμου.\nΟ ουρανός ήταν μαύρος. Ο Δίας είχε οργιστεί με τους εγωιστές ανθρώπους των σύννεφων και έριχνε αστραπές! Ο στρατός και των δύο ομάδων είχε στοιχηθεί. Όλα ήταν έτοιμα. Ακόμα και το ηφαίστειο! Ο βασιλιάς των Χρυσών δίνει το σύνθημα της έναρξης της μάχης!\nΟ Βεζούβιος εκρήγνυται! Ούτε το ηφαίστειο δεν άντεξε τόσο μίσος που εκτόξευσε λάβα έως το σύννεφό μας!\nΤελικά όλα καταστράφηκαν…\nΤο να πολεμάς για να κυριαρχήσεις σε κάτι δεν ωφελεί σε τίποτα. Το μόνο που θα καταφέρεις είναι να γίνεις μισητός σε όλους. Το κυριότερο όμως είναι πως η ζωή σου θα τελειώσει… Καλύτερα να ζεις φιλικά με όλους παρά στα γεράματα να σε φοβούνται όλοι και να έχεις μείνει μόνος.\nΟ ΒΑΣΙΛΙΑΣ ΚΑΙ Ο ΧΩΡΙΚΟΣ\nΜια φορά κι έναν καιρό ζούσε ένας χωρικός πολύ φτωχός σε μια πολιτεία, η οποία είχε βασιλιά έναν πολύ τεμπέλη και εγωιστή βασιλιά. Συνέχεια καθόταν στον θρόνο του και δεν κουνούσε ούτε το μικρό του δαχτυλάκι.\nΜια μέρα τον έβγαλαν βόλτα με την άμαξα. Ξαφνικά, ένας χωρικός μπαίνει μπροστά στην άμαξα με ένα τελάρο με πατάτες. Ο βασιλιάς, μόλις τον είδε, διέταξε να τον πάρουν και να τον πάνε στο παλάτι του. Μόλις ο χωρικός έφτασε στο παλάτι μαζί με τους φρουρούς, μετά από λίγο, έφτασε κι ο βασιλιάς. Διέταξε να κλείσουν τον χωρικό στην φυλακή του παλατιού, μέχρι να γίνει η δίκη για την τιμωρία του. Πέρασαν αρκετοί μήνες που ο χωρικός ήταν στην φυλακή, ώσπου τελικά αποφασίστηκε να γίνει το δικαστήριο έπειτα από πρόωρη συνέλευση. Η δίκη έγινε, ο χωρικός έκανε ότι μπορούσε για να μην τιμωρηθεί, αλλά το κυριότερο ήταν ότι δεν έψαχνε δικαιολογίες αλλά έλεγε την αλήθεια. Ο βασιλιάς ο οποίος ήταν παρευρισκόμενος στο δικαστήριο έβλεπε και άκουγε τον χωρικό που μιλούσε, που παρόλο που ήταν φτωχός, ήξερε πολλά γράμματα. Διέταξε να σταματήσει το δικαστήριο και απελευθέρωσε τον χωρικό. Και έζησαν αυτοί καλά κι εμείς καλύτερα.\nΗθικό δίδαγμα: Δεν πρέπει να λέμε ψέματα, πρέπει να λέμε μόνο την αλήθεια όσο σκληρή κι αν είναι η τιμωρία.\nΤα θαυματουργά παιγνίδια\nΜια φορά και ένα καιρό ήταν ένα κοριτσάκι που το έλεγαν Έλενα. Παιχνιδιάρα, κοντούλα, με καστανά, σγουρά μαλλιά. Ζούσε σε ένα σπίτι που το θεωρούσε το παλάτι των παιχνιδιών της. Είχε ένα μπλε μπαούλο ένα ροζ μπαούλο και ένα πορτοκαλί.\nΜέσα στο μπλε μπαούλο φύλαγε τα παιχνίδια της νύχτας. Το ροζ μπαούλο έκρυβε κούκλες κουκλοθεάτρου και μαριονέτες. Αλλά στο πορτοκαλί μπαούλο έκρυβε τα πιο σπάνια και αγαπημένα παιχνίδια της. Ρούχα θεάτρου, μάσκες, καπέλα και ψηλά παπούτσια.\nΈνα απόγευμα άνοιξε τα μπαούλα και άρχιζε να αυτοσχεδιάζει. Φορούσε καπέλα μάσκες έπαιζε με τις κούκλες της ώσπου…αποκοιμήθηκε και είδε στο όνειρο της ότι ήταν σε μια μεγάλη σκηνή, με πολλά φωτά και έκανε τον Αλρεκίνο. Γέλια και χειροκροτήματα και ζητωκραυγές, ακουγόταν από το κοινό. Ένοιωθε σαν το Τσάρλιν Τσάπλιν. Μοναδική.\nΞύπνα Ελένη ξύπνα σε πήρε ο ύπνος στο πάτωμα ακούστηκε η φωνή της μαμάς.\nΔε νομίζω να θυμάσαι ποια είμαι, αλλά μπορώ να πω πως δεν το περιμένω κιόλας. Έχει περάσει αρκετός καιρός, χρόνια ολόκληρα. Κάποτε κάναμε πολλή παρέα. Όλα κυλούσαν ομαλά. Το σχολείο για εμάς ήταν ένας χώρος διασκέδασης. Πλέον, δεν ξέρω πώς να το χαρακτηρίσω… Χωρίς εσένα όλα είναι άτονα. Είμαι σίγουρη πως ακόμη δεν έχεις καταλάβει ποια είμαι. Μαζί βρισκόμασταν συνεχώς. Το αγαπημένο μας σημείο συνάντησης ήταν το πάρκο επάνω στο λόφο. Εκείνο με τις χαλασμένες κούνιες και τα ψηλά δένδρα γύρω γύρω. Δεν κατάλαβα ποτέ γιατί σου άρεσε τόσο πολύ αυτό το μέρος. Έλεγες πως δεν ήθελες να με χάσεις ποτέ… ορκίστηκες πως δε θα με άφηνες μόνη. Δυστυχώς, οι γλυκές αυτές λέξεις δεν ήταν τίποτα άλλο, παρά ψέματα. Αναγκάστηκα να μετακομίσω, μέχρι να βρει ο πατέρας μου μια καλύτερη δουλειά. Μου υποσχέθηκες πως θα βρισκόσουν εκεί για εμένα και πως θα ανυπομονούσες για το γυρισμό μου. Πως θα μετρούσες κάθε μέρα τα δευτερόλεπτα που θα περνούν, επειδή θα σου έλειπα. Πέρασαν ένα, δύο, τρία χρόνια. Επιτέλους επέστρεψα. Με το που έφτασα, έτρεξα να σε βρω. Πήγα στο πάρκο επάνω στο λόφο, έτσι για να σου κάνω έκπληξη. Σε είδα να κάθεσαι μαζί με αλλά δύο κορίτσια. Έτρεξα να σου μιλήσω. Δε γύρισες να με κοιτάξεις. Μετά από λίγο, οι μόνες λέξεις που είπες ήταν πως δεν ήξερες ποια ήμουν και με ρώτησες τι ήθελα. Με κοίταξες και μου ζήτησες να φύγω… Αυτές οι λιγοστές λέξεις, πήραν τη θέση των γλυκών ψεμάτων στην καρδιά μου. Από αγαπημένες φίλες… γίναμε ξένες. Τα δευτερόλεπτα που θα μετρούσες για το γυρισμό μου ήταν μηδέν και…με έχασες. Αν ακόμη αναρωτιέσαι ποια είμαι και τι απέγινα… ρώτα την καρδιά σου… Αυτή θα σου πει.\nΜε αγάπη, η πληγωμένη φίλη σου.\nΤους φίλους τους διαλέγουμε γι’ αυτό δεν τους παιδεύουμε…\nΟι φίλοι είναι ένα σημαντικό κομμάτι στη ζωή μας. Κανένας μας δεν μπορεί να ζήσει χωρίς φίλους. Οι φίλοι βρίσκονται πάντα κοντά μας,στα καλά και στα άσχημα. Τα κριτήρια με τα οποία επιλέγουμε τους φίλους μας είναι διαφορετικά πιστεύω για τον κάθε άνθρωπο,όμως στην ουσία όλοι ζητάμε το ίδιο. Την ειλικρίνεια,την εμπιστοσύνη,το να έχουμε τα ίδια όνειρα,τους ίδιους στόχους,τα ενδιαφέροντα μας να είναι κοινά. Με τους φίλους μας πρέπει να νιώθουμε καλά, να είμαστε ο εαυτός μας,να μπορούμε να διαφωνούμε,να συγχωρούμε και να συμπληρώνουμε ο ένας τον άλλο. Τα κριτήρια αυτά παραμένουν τα ίδια και τώρα που είμαι 12 χρονών. Πάντα με βάση αυτά επιλέγω τους φίλους μου. Μεγαλώνοντας βέβαια έχω μάθει να αφουγκράζομαι καλύτερα τους ανθρώπους και να είμαι πιο προσεκτικός στις επιλογές μου. Τέλος,για τον αν πιστεύω ότι υπάρχει φιλική σχέση ανάμεσα σε ένα αγόρι και σε ένα κορίτσι θα απαντούσα ναι. Αυτό μπορεί να συμβεί όταν τα δυο παιδιά μεγαλώνουν από μικρά μαζί και έχουν κοινά πράγματα,όπως σχολείο, εξωσχολικές δραστηριότητες που τους ενώνουν. Τους φίλους τους διαλέγουμε γι’ αυτό δεν τους παιδεύουμε…τα μυστικά μας λέμε…